
HOTĂRÂRE

cu privire la Studiul de caz Caietul de sarcini al IPNA Compania „Teleradio-Moldova” pentru anul 2012: prevederi şi realizări, 

elaborat de Asociația Presei Electronice APEL 

În conformitate cu prevederile art.56 alin.(6), art.58 lit.c) din Codul audiovizualului al Republicii Moldova 
şi în baza 

p.7, p.42 lit.d), m) şi n) din Regulamentul Consiliului de Observatori al Instituţiei Publice Naţionale a Audiovizualului Compania „Teleradio-Moldova”, aprobat prin Hotărârea Consiliului de Observatori nr.1/3 din 09.02.2007, 

în urma examinării Studiului de caz „Caietul de sarcini al IPNA Compania „Teleradio-Moldova” pentru anul 2012: prevederi şi realizări”, elaborat de Asociația Presei Electronice APEL, prezentat de Directorul executiv al Asociației Presei Electronice APEL, dl Ion BUNDUCHI, Consiliul de Observatori 

HOTĂRĂŞTE:
1. Se ia act de Studiul de caz „Caietul de sarcini al IPNA Compania „Teleradio-Moldova” pentru anul 2012: prevederi şi realizări”.

2. Anexa Studiul de caz „Caietul de sarcini al IPNA Compania „Teleradio-Moldova” pentru anul 2012: prevederi şi realizări” este parte integrantă a prezentei hotărâri.
3. Prezenta hotărâre intră în vigoare în ziua adoptării.
4. Prezenta hotărâre a fost adoptată unanim, cu votul a 9 membri ai Consiliului de Observatori.
Preşedintele Consiliului de Observatori                                Aurelia Peru-Balan

Secretarul şedinţei Consiliului de Observatori                      Viorica Bogatu   

Caietul de sarcini al IPNA Compania „Teleradio-Moldova” pentru anul 2012: prevederi şi realizări

Studiu de caz

realizat în cadrul proiectului

„Monitorizarea gestionării reformelor iniţiate la IPNA Compania „Teleradio-

Moldova”

Proiect realizat de Asociaţia Presei Electronice cu sprijinul Fundaţiei 

Soros-Moldova

Chişinău - 2013

www.apel.md
Cadru metodologic

Obiectul monitorizării: Caietul de sarcini al IPNA Compania „Teleradio-Moldova” pentru anul 2012; proiectul Raportului anual de activitate.       

Scopul monitorizării: A determina gradul de îndeplinire a prevederilor Caietului de sarcini al IPNA Compania „Teleradio-Moldova” pentru anul 2012 şi conformitatea cu stipulările Direcţiilor strategice de dezvoltare, anii 2010-2015, precum şi progresul, stagnarea sau regresul înregistrat pe anumite segmente ale reformei structural-instituţionale.        

Autorul monitorizării: Asociaţia Presei Electronice din Moldova 

Analiza cantitativă:

· Obiective planificate, conforme Direcţiilor strategice de dezvoltare şi realizate;

· Obiective planificate, conforme Direcţiilor strategice de dezvoltare şi realizate parţial; 

· Obiective planificate, conforme Direcţiilor strategice de dezvoltare şi nerealizate; 

· Obiecitve planificate, neconforme Direcţiilor strategice de dezvoltare şi realizate;

· Obiective planificate, neconforme şi realizate parţial;

· Obiective neplanificate, conforme Direcţiilor strategice de dezvoltare şi realizate;

· Obiective neplanificate, neconforme  Direcţiilor strategice de dezvoltare şi realizate; 

· Numărul modificărilor Caietului de sarcini pentru anul 2012;

· Numărul subdiviziunilor noi formate în anii 2011-2012;   

Analiza calitativă:

· Corespunderea prevederilor Caietului de sarcini cu Direcţiile strategice de dezvoltare pentru anii 2010-2015;

· Gradul funcţionalităţii noilor subdiviziuni formate în anii 2011-2012. 
I. Provocare

„Managementul înseamnă sarcini, managementul înseamnă disciplină, dar management înseamnă, în primul rând, oameni. Orice succes legat de management este de fapt succesul unui manager, aşa cum orice eşec legat de management este eşecul unui manager”. Peter Ferdinand Drucker

Fie că e catalogat drept artă, ştiinţă, filozofie, inteligenţa aplicată, comportament adaptat la realităţile organizaţiei, managementul constituie un fenomen în continuă dezvoltare şi perfecţionare, inclusiv sub aspectul teoriilor care îi fundamentează şi argumentează existenţa şi eficienţa. În secolul comunicării avansate oamenii nu au timp să pătrundă în esenţa lucrurilor pe care le gestionează, considerând că nimeni nu este perfect şi toate se învaţă pe parcurs. Este adevărat că nimeni nu se naşte manager, dar la fel de adevărat este şi faptul că, odată asumată responsabilitatea de conducere a unei organizaţii, managerul trebuie să cunoască „arta de a face lucrurile prin intermediul oamenilor” (Mary Parker Follett) astfel încât instituţia să fie funcţională şi să dea randament. Eşecurile în procesul de management sunt inevitabile atunci când managerii se axează pe rezolvarea problemelor mai mult decât pe exploatarea oportunităţilor, or rezultatele provin tocmai din cea de-a doua activitate (citat P.F.Drucker). De asemenea, managerii nu trebuie să confunde noţiunea de management cu cea de leadership, dacă doresc să evite întrebarea: de ce lucrurile nu se mişcă în instituţia pe care o conduc? Potrivit lui Drucker, managementul face lucrurile cum trebuie, iar leadershipul face lucrurile care trebuie. Ideal ar fi ca un conducător să facă lucrurile care trebuie aşa cum trebuie, astfel găsind adevărata formulă a succesului în procesul de gestionare. Pentru aceasta, însă, este necesar ca un manager să ştie exact ce trebuie făcut, adică să aibă viziunea asupra activităţii şi potenţialului instituţiei şi să deţină suficientă abilitate pentru a respecta funcţiile de bază ale unui management eficient: planificarea (când managerul decide care sunt necesităţile instituţiei pentru viitor şi generează planuri de acţiune), organizarea (când se utilizează toate resursele în mod optimal pentru a îndeplini prevederile din planul de acţiuni), gestionarea resurselor umane (când managerul analizează posturile şi angajează oamenii cei mai potriviţi pentru fiecare post), coordonare (când managerul stabilește priorităţile pentru fiecare perioadă de timp şi determină oamenii să le realizeze în timp util), motivare (când managerului îi pasă de fiecare angajat şi îl ajută să-şi dezvolte aptitudinile prin susţinere, inclusiv financiară) şi control (când managerul monitorizează îndeplinirea planului de activităţi şi confruntă rezultatele cu planul iniţial). Pentru că managementul înseamnă sarcini, managerul trebuie să ştie să le pună atât în faţa sa, cât şi a subalternilor săi. Atitudinea superficială faţă de acest element al gestionării duce la eşec în întregul proces de management.    

În cazul IPNA Compania „Teleradio-Moldova” toate aceste funcţii se regăsesc în esenţa Caietului de sarcini, sau agenda radiodifuzorului public, care constituie obiectul prezentului studiu de caz. De fapt, toate aspectele analizate în precedentele studii (şedinţele de lucru, „fotografia” unei zile de lucru şi procesul de evaluare a performanţei profesionale) reflectă modul în care a fost implementat Caietul de sarcini. Lacunele depistate în cazul analizei verigelor anterioare sporesc riscul de comitere a erorilor în procesul de implementare a Caietului de sarcini. Legătura dintre aceste elemente este evidentă şi confirmă logica fenomenului de management despre care vorbesc diversele teorii, dar şi practica zilnică. Aşadar, planificarea (elaborarea agendei, trasarea activităţilor pentru o perioadă determinată de timp), ce loc ocupă această verigă în procesul de management? Unul primordial, de la care porneşte lanţul. Managerul trebuie să-şi planifice ziua de muncă, şedinţele cu subalternii şi/sau superiorii, activităţile instituţiei pentru o perioadă anumită de timp. Importanţa planificării este cu atât mai mare cu cât managerul trebuie să se gândească la următoarele etape ale procesului de management. Numai evaluând corect întregul potenţial personal şi instituţional un manager va elabora o agendă realistă şi va diminua la maximum riscurile unor eşecuri pe parcursul derulării procesului. În lipsa acestei abilităţi, planurile vor rămâne, conform „Domnului Management” (Peter.F.Drucker), „doar nişte intenţii bune”. 

În ceea ce urmează vom analiza Caietul de sarcini al IPNA pentru anul 2012 între prevederi şi realizări, precum şi conformitatea acestora cu Direcţiile strategice de dezvoltare a Companiei, anii 2010-2015. Analiza va permite stabilirea cantităţii şi calităţii „intenţiilor bune” ale instituţiei şi compararea cu rezultatele reale. De asemenea, vom examina funcţionalitatea subdiviziunilor noi create în cadrul instituţiei în contextul reformei structural-instituţionale, dar şi progresul, stagnarea sau regresul pe anumite segmente specifice ale reformei. Concluziile care vor reieşi în urma analizei, precum şi eventualele recomandări formulate, au menirea să ajute administraţia IPNA Compania „Teleradio-Moldova” în depistarea punctelor tari şi a celor slabe în procesul de planificare şi implementare a anumitor activităţi şi să contribuie, astfel, la procesul de fortificare a serviciului public de radio şi televiziune. 
II. Abordare 
II. 1. Caietul de sarcini al IPNA Compania „Teleradio-Moldova” pentru anul 2012: prevederi vs realizări
Caietul de sarcini al IPNA Compania „Teleradio-Moldova” pentru anul 2012, constituit din Declaraţia politicilor de programe, Planul financiar şi Finalităţile preconizate către 1 ianuarie 2013 ale activităţii IPNA Compania „Teleradio-Moldova”, a fost aprobat prin Hotărârea nr. 95 din 19.07.2011 a Consiliului de Observatori. Ulterior, documentul a fost modificat de trei ori pe parcursul anului 2012. Prima schimbare a fost făcută în luna mai (Hotărârea nr. 48 din 25.05.2012), iar două pe parcursul unei singure luni – decembrie (Hotărârile nr. 120 din 01.12.2012 şi nr. 130 din 14.12.2012). Toate cele 3 modificări au vizat bugetul Companiei prevăzut pentru anul respectiv. 

În cele ce urmeaza (Tabelul 1), vom prezenta prevederile Caietului de sarcini al IPNA pentru anul 2012, gradul de realizare a acestora (în conformitate cu proiectul Raportului de activitate a Companiei şi cu informaţiile oferite de către administraţie), precum şi conformitatea lor cu Direcţiile strategice de dezvoltare pentru anii 2010-2015.  Atât formulările din Caietul de sarcini, cât şi cele din proiectul Raportului de activitate, sunt păstrate (citate) din original. 

   Tabelul 1

	PREVEDERI Caiet de sarcini
	REALIZĂRI (proiect Raport de activitate şi date furnizate de către administraţie)
	CONFORMITATEA CU PREVEDERILE DIRECŢIILOR STRATEGICE
	COMENTARII

	TRM

Sporirea cotei de emisiuni interactive şi prezenţei Companiei în reţelele sociale
	Radio: În întregime interactive au fost programele Pro şi contra şi Nopţi albe de dor. O serie de emisiuni şi programe (Primatul legii, Noi şi societatea, Alma Mater, Radiomagazin socio-cultural etc.) au fost realizate deseori cu elemente de interactivitate. Emisiunile Vârsta amintirilor, vârsta împlinirilor şi Scrisori pentru acasă au fost realizate în baza scrisorilor şi în comunicare cu ascultătorii. Spectacolele teatrale difuzate în premieră, producţii ale Radio Moldova şi Radio România, au fost urmate de discuţii în direct cu ascultătorii

TV: “Bună dimineaţa”, la fel ca şi emisiunile din orele de vârf ale serii “Moldova în direct”, “Bună seara” este interactivă
Zilnic, pe paginile reţelelor sociale sunt distribuite materialele plasate pe site, galerii de poze de la evenimente, comentarii, anunţuri, materiale video,etc.

TRM.md poate fi găsit pe facebook (unde are 3500 likers), odnoklassniki, twitter, google+, vkontakte
Sistemul de comentarii Disqus permite utilizatorilor să poată lăsa mesaje în paginile site-ului, autentificându-se cu mai multe conturi pe care le deţin în reţelele de socializare
	Iniţierea unui proces de  feedback  între creatorii de programe şi public (p. 5)

Dezvoltarea şi îmbunătăţirea în ansamblu a calităţii programelor de ştiri, ale căror caracteristici vor avea forma pluralităţii şi imparţialităţii, interactivităţii şi caracterului analitic (p.22)
Principalul scop strategic al departamentului Multimedia este de a extinde şi îmbogăţi pagina de internet a TRM cu o structură organizaţională mai bună, stabilind o cooperare mai apropiată între Radio şi TV (p.24)
	

	TRM

Achiziţionarea, în conformitate cu art.51 alin.(2) din Codul audiovizualului al Republicii Moldova, a programelor audiovizuale de la producătorii independenţi locali (la TV Moldova 1 – în proporţie de 5 la sută, la Radio Moldova – în proporţie de 3 la sută din volumul emisiei originale)
	În total la Radio pe parcursul anului au fost difuzate programe ale producătorilor independenţi în volum de aproape 204 ore, ceea ce constituie 3,6% din emisia anuală în prima audiţie

Volumul de achiziţii de programe autohtone la TV în 2012– 5,54% din volumul total de emisie. 
	Extinderea cooperării cu producătorii independenţi, instituţiile culturale (producţii externe de muzică şi teatru), autorităţile locale (p.6)


	La TV cota de 5,54% este din volumul total de emisie, în timp ce Caietul de sarcini prevedea 5% din volumul emisiei originale.

De fapt, cota produselor achiziţionate, conform recomandărilor europene, trebuie să constituie un anumit procent din volumul de emisie, exceptând timpul dedicat ştirilor, evenimentelor sportive, jocurilor, serviciilor teletext şi teleshopping. Prin urmare, atât prevederea din Caietul de sarcini, cat şi calcularea cotei, au fost incorecte.  

	TRM

Realizarea programelor în proporţie de cel puţin 80 la sută în limba română, iar restul – în limbile rusă, ucraineană, găgăuză şi ale altor minorităţi naţionale (în conformitate cu art.11 din Codul audiovizualului al RM)
	Circa 98 la sută din volumul total de emisie radio şi 94,4 % de emisie TV a fost realizat în limba de stat, restul fiind realizate în limbile minorităţilor naţionale 
	TRM va întreprinde măsuri pentru cultivarea lingvistică, circulaţia  limbii române şi a limbilor minorităţilor conlocuitoare (p.25)

	La Tv emisia în alte limbi nu prezintă probleme – există subtitrarea textului. La Radio problema persistă. 

	TRM

Pe site-ul Companiei vor fi create pagini speciale care vor găzdui secvenţe sonore din Fonoteca de Aur (de exemplu, spectacolele radiofonice din fond)
	Pe site-ul www.trm.md a fost creată categoria ,,Teatrul Radiofonic”
	Principalul scop strategic al departamentului Multimedia este de a extinde şi îmbogăţi pagina de internet a TRM cu o structură organizaţională mai bună... (p.24)
	

	RADIO MOLDOVA

Volumul de emisie:
Radio Moldova (Actualităţi): zilnic – 24 ore, anual – 8784 ore (48,35 ore pauză tehnică)
	Cu excepţia pauzelor tehnice (48,35 ore), RMA a difuzat 24 din 24 ore, îndeplinind un volum de 8735,65 ore. 

	Alături de Radio Moldova  şi Radio Moldova Muzical se preconizează deschiderea celui de-al treilea canal (Radio Moldova Tineret, 1 ianurie 2011), apelând la difuzarea prin toate mijloacele (terestru, on-line etc.). Este necesară examinarea modalităţilor de dezvoltare ulterioară a RMI (p. 24)
	

	
	RMT a realizat un volum de emisie de 1506 ore în două luni de activitate 
	
	

	Radio Moldova Tineret:         zilnic – 24 ore, anual – 8784 ore
	
	
	

	Radio Moldova Muzical:        zilnic – 24 ore, anual – 8784 ore
	RMM a emis non-stop şi a atins volumul de 8784 ore.
	
	

	Radio Moldova Internaţional: luni-vineri – 3 ore, anual – 783 ore.
Volumul total de emisie – 27 029 ore 30 minute
	RMI a emis zilnic 2,5 ore şi a realizat un volum de 652,50 ore

Volumul total de emisie 19.678,83 ore 
	
	

	RADIO MOLDOVA

Volumul de emisie originală (în primă audiţie)
Radio Moldova: 60% – 5242 ore (în reluare 40% - 3494 ore)
	Ponderea emisiei originale la RMA a fost de 65%
	Este foarte importantă  distribuţia producţiei originale în toată cota de programe şi relaţia internă dintre tipurile de conţinut individual în evaluarea situaţiei şi misiunea serviciului public de radio şi televiziune. Punctul de vedere al multor ţări europene este că un serviciu public de informare trebuie să asigure cel puţin 50 % din emisie cu produs original (p.20)
	Radio Moldova asigură cota respectivă de produse mediatice în primă audiţie. În acelaşi rând, recunoaşterea faptului că Radio este ascultat fragmentar indică asupra necesitatii de a prelua, în limite rezonabile, pe parcursul zilei de emisie, produsele difuzate în prima audiţie. Astfel, costurile produselor în prima audiţie vor fi îndreptăţite. Argument: produsele mediatice vor ajunge la mai mulţi beneficiari, daca aceştia vor fi „prinşi” fie dimineaţa, fie la amiază, fie seara, fie noaptea.  

	Radio Moldova Tineret: 70% – 5913 ore (în reluare 30% - 2535 ore)
	Postul a fost lansat pe 30 octombrie 2012 şi a avut 1331,08 ore de emisie originală (88,38%)


	
	

	Radio Moldova Muzical: 66% – 5792 ore (în reluare 34% - 2986 ore 15 min.)
	RMM a înregistrat un volum de emisie originală de cca 5818 ore (67%)
	
	

	Radio Moldova Internaţional: 100% – 783 ore
	RMI a înregistrat un volum de emisie originală de 652,50 ore (100%)
	
	

	RADIO MOLDOVA

Proiecte de schimb de programe cu ţări străine

Emisiuni producţie proprie pregătite pentru schimb – 70 ore.
Volumul de emisie pentru străinătate:
Radio Moldova Internaţional – 677,2 ore
Proiecte muzicale pentru UERT – 30 ore
	Emisiuni producţie proprie propuse pentru schimb – 94 de ore


	TRM va valorifica cooperarea internaţională activă (în special, în calitate de membru al UER şi CIRCOM Regional) (p.6)

	 

	RADIO MOLDOVA

Actualităţi Radio

Lansarea emisiunii matinale Zori de zi (denumire convenţională)


	A fost lansată emisiunea ,,Radio Matinal”, întrucât denumirea Zori de zi s-a dovedit a fi complet nepotrivită. Astfel, emisiunea matinală ia sfârşit la ora 8, ceea ce nu corespunde cu genericul Zori de zi.
	Scopul strategic în cazul serviciului public de radiodifuziune este de a diversifica oferta de programe, de a îmbunătăţi conţinutul lor, şi asta în pofida absenţei frecvenţelor (p. 24)
	De fapt, mai putin conteaza titlurile, in cazul de fata. Conteaza mai mult, ca segmentul matinal de emisie a fost reformat. Aceasta ar fi bine de subliniat in proiectul Raportului. 

	Lansarea programelor Ţara de la ţară, Radiografia actualităţii politice, Citesc o carte cu Radio Moldova, Presa şi puterea
	Au apărut emisiuni noi precum Ţara de la ţară sau Reporter de Gardă
	
	

	Crearea structurii unificate - Direcţia (Programe Sportive) Sport Radio/TV
	Obiectiv realizat, direcţia fiind creată spre sfârşitul anului
	Coordonarea activităţilor de la radio şi televiziune, obţinerea unor efecte sinergice ce rezultă din caracterul instituţional  mixt al Companiei, dezvoltarea produsului mediatic, precum şi  a serviciilor condiţionate de formatul digital de producere şi difuzare audiovizuală (p. 5)
	Structura a fost creată, dar, în proiectul Raportului era mult mai indicată nu doar constatarea, ci şi analiza eficienţei respectivei structuri. Doar analiza ar putea determina judiciozitatea sau, dimpotrivă, inoportunitatea respectivei acţiuni, pentru că Strategia, de fapt, se referea, în principal, la altceva.

	RADIO MOLDOVA

Plasarea pe post a rubricilor „Sport” realizate de jurnaliştii redacţiei Sport Radio TV
	În prezent, rubrica SPORT este difuzată la orele: 7.00, 10.00, 12.00, 17.00, 21.00, 22.00, ca şi componentă a programului informativ
	Scopul strategic în cazul serviciului public de radiodifuziune este de a diversifica oferta de programe, de a îmbunătăţi conţinutul lor, şi asta în pofida absenţei frecvenţelor (p. 24)
	Era indicat ca proiectul Raportului să analizeze impactul acţiunii ori, cel puţin, să se refere la calitatea rubricii.

	RADIO MOLDOVA

Transmisiuni în direct de la şedinţele Parlamentului, de la manifestări sociale şi culturale de importanţă majoră
	Au fost realizate 6 transmisiuni în direct de la şedinţele Parlamentului: 16 şi 24 februarie, 7 şi 16 martie, 29 iunie şi 12 iulie, precum şi transmisiuni de la manifestări sociale şi culturale de importanţă majoră 
	Organizarea sistematică a transmisiunilor în direct de la evenimente de anvergură naţională şi internaţională (p. 6)
	Deoarece proiectul Raportului nu indică exact despre ce „manifestări sociale şi culturale de importanţă majoră” este vorba, e dificil pentru public să le judece. 

	RADIO MOLDOVA

Organizarea multiplexurilor şi duplexurilor radiofonice, audioconferinţelor cu oficiali locali şi internaţionali
	Pe parcursul anului au continuat duplexurile Chişinău-Bucureşti, în al căror cadru au fost abordate cele mai importante evenimente de ultimă oră din cele două ţări. De asemenea, au fost difuzate numeroase interviuri cu ambasadorii moldoveni peste hotare, precum şi cu ambasadorii străini acreditaţi la Chişinău, majoritatea în exclusivitate pentru Radio Moldova Actualităţi;
	TRM va valorifica cooperarea internaţională activă (în special, în calitate de membru al UER şi CIRCOM Regional) (p.6)
	Sunt activităţi foarte necesare şi merită toată admiraţia. Oricum, o planificare concretă a numărului de duplexuri/multiplexuri ar facilita elaborarea bugetului şi, implicit, controlul public asupra realizării acestuia. 

	
	S-au realizat  câteva conexiuni în direct pentru emisiunea „Radiomagazin socio-cultural” din Ermitaj, dar şi de pe prospectul Nevsky din Sankt-Petersburg, avându-i în preajmă pe conaţionalii noştri. Un alt duplex, Chişinău-Iaşi, a fost organizat în cadrul Zilelor Ion Creangă
	Scopul strategic în cazul serviciului public de radiodifuziune este de a diversifica oferta de programe, de a îmbunătăţi conţinutul lor, şi asta în pofida absenţei frecvenţelor (p. 24)
	

	
	În exclusivitate pentru Radio Moldova Actualităţi a fost mediatizată prima ediţie a Festivalului Internaţional al Orchestrelor Radio, desfăşurat la Bucureşti
	
	

	RADIO MOLDOVA

Transmisiunea în direct a meciurilor de fotbal ale selecţionatei Moldovei, din campionatul intern şi UEFA, meciurilor jucate pe stadionul „Zimbru” (conform acordurilor cu FC „Zimbru” şi Compania „Teleradio-Moldova”), alte evenimente sportive de interes pentru public
	Au fost transmise în direct meciurile de fotbal Moldova-Anglia, Moldova-Ungaria, Moldova-San-Marino (de pe arena din San Marino). 

IPNA a mai transmis meciurile de rugby cu participarea naţionalei Moldovei, precum şi meciurile de handbal, haltere, lupte libere,  judo

Agenda Radio şi TV a fost completată de transmisiunile Campionatul european de fotbal şi ale Ediţiei a XXX- a Jocurilor Olimpice de vară de la Londra

La capitolul carenţe plasăm pierderea drepturilor exclusive asupra transmiterii meciurilor din Liga campionilor
	Organizarea sistematică a transmisiunilor în direct de la evenimente de anvergură naţională şi internaţională (p. 6)
	Proiectul Raportului constată o depăşire a angajamentelor. În acelaşi rând, ridica intrebari acordul IPNA cu FC „Zimbru”, când există mai multe echipe similare. O atare abordare poate plasa FC „Zimbru” în poziţie favorizantă.

	RADIO MOLDOVA

Montarea a 5 spectacole radiofonice (1 pentru copii şi 4 pentru adulţi). Buget total: 72.000 lei
	În cursul anului au fost montate 4 spectacole radiofonice (dintre care 2 seriale, cu nouă şi, respectiv, 3 episoade) după piese semnate de autori naţionali, iar unul este destinat copiilor
	
	Proiectul Raportului anual ar indica, parcă, un obiectiv neatins. Pe de altă parte, Radio a montat 2 spectacole a câte un episod, 1 – cu 9 episoade şi 1 – cu 3 episoade. Deci, puteau fi 5 spectacole cu câte 1 episod şi obiectivul ar fi fost atins. Faptul sugerează asupra necesităţii de a planifica acest segment de o manieră care să permită: planificarea bugetului; raportarea adecvată (exactă) şi controlul public asupra realizării obiectivului. În caz contrar este greu de judecat performanţa. 72 de mii de lei, pentru 5 spectacole a câte 1 episod s-ar parea un buget rezonabil. Aceeaşi sumă, pentru 14 episoade, pare a fi derizorie. 

	RADIO MOLDOVA

Proiecte noi pentru anul 2012

Citeşte o carte cu Radio Moldova. Talk – show

	Rubrica legată de lectură deja exista. Astfel, rubrica ,,Convorbiri literare” continuă să existe
	Scopul strategic în cazul serviciului public de radiodifuziune este de a diversifica oferta de programe, de a îmbunătăţi conţinutul lor, şi asta în pofida absenţei frecvenţelor (p. 24)
	„Convorbiri literare” nu este talk-show. Deci, obiectivul nu a fost realizat.  



	
	
	
	Orice proiect prevăzut în Caietul de sarcini trebuie să aibă acoperire financiară. În lipsa acesteia, produsul nu se planifică. 

	Univers poetic
	Proiectul ”Univers Poetic” a fost realizat de Direcţia Patrimoniu, chiar în absenţa unor alocări de resurse financiare. Astfel, în anul 2012 au fost realizate mai multe ediţii originale, iar în grila de program emisiunea a fost inclusă şi a fost difuzată în fiece noapte de la 01.50 – 02.00 
	
	

	
	
	
	Explicaţia denotă deficienţă în planificare. Dacă Radio Moldova nu are nevoie de încă o emisiune legată de lectură, ea nu trebuie planificată.  

	Lecturi în premieră 
	Proiectul ”Lecturi în premieră”, deşi nu a fost realizat ca emisiune, a fost inclus şi realizat sub forma de rubrică în cadrul emisiunii ”Secolul XXI”, unde au fost puse în discuţie cărţi ale autorilor străini, iar în cadrul emisiunii ”Cărţi sonore” au fost promovate operele scriitorilor autohtoni, printre care ”Lupaniana” şi ”Între două dealuri” de Ion Druţă.

Proiectul conţine cărţi sonore şi în limba rusă 
	
	

	RADIO MOLDOVA

Acţiuni, festivaluri:
· spectacolul muzical Microfonul de aur (muzică uşoară);
	Festivaluri, concursuri, înregistrări şi transmisiuni în direct:  


	Scopul strategic în cazul serviciului public de radiodifuziune este de a diversifica oferta de programe, de a îmbunătăţi conţinutul lor, şi asta în pofida absenţei frecvenţelor (p. 24)
	Nu se regăsesc în proiectul Raportului anual de activitate 

	· spectacolul muzical Microfonul de aur (muzică populară);
	
	
	

	· festivalul national al cântăreţilor de muzică populară Nicolae Sulac;
	
	
	

	· festivalul-concurs al formaţiilor folclorice de la Căpriana;
	
	
	

	· festivalul-concurs Lăutarii Moldovei de la Edineţ;
	
	
	

	· festivalul-concurs Barbu Lautarul, Chişinău;
	Festivalul “Barbu Lăutarul”;
	
	

	· festivalul international al vedetelor de Operă şi Balet Invită Maria Bieşu, Chişinău;
	Festivalul-concurs Internaţional de Operă şi Balet „Maria Bieşu” ed. a XX-a (3 transmisiuni în direct; 7 înregistrări, septembrie).; 
	
	

	· festivalul internaţional Zilele Muzicii Noi, Chişinău;
	Festivalul Internaţional de muzică „Zilele Muzicii Noi”, ed. a XXI-a (7 înregistrări, iunie)
	
	

	· festivalul-concurs al interpreţilor de muzică populară Tamara Ciobanu, Chişinău;
	Festivalului-concurs „Tamara Ciobanu”. Ed. XI. (3 înregistrări, octombrie); 
	
	

	· festivalul-concurs al formaţiilor de muzică uşoară Armoniile toamnei, Chişinău;
	Nu se regăseşte în proiectul Raportului anual de activitate
	
	

	· festivalul-concurs al violoniştilor Filip Toderaşcu, Ialoveni;
	Festivalul-concurs Naţional al violoniştilor  „Filip Toderaşcu”, ed. a  XI-a;
	
	

	· festivalul international Mărţişor;
	Festivalul Internaţional “Mărţişor 2012” (13 transmisiuni în direct; 9 înregistrări); 
	
	

	· Aprindeţi luminile – tradiţii de Crăciun;
	Aprindeţi luminile – tradiţii de Crăciun
	
	

	· festivalul cântecului pascal
	„Pascala-2012”. Festivalul Naţional al cântecului şi colindei populare pascale. Ed. III. (1 transmisiune, aprilie);

Transmisiune pascală de la Mănăstirea Putna, România
	
	

	
	+ 17 alte festivaluri şi concursuri
	
	

	RADIO MOLDOVA

Proiecte muzicale noi

Tainele muzicii (sau Ce este muzica şi cum s-o înţelegem?) 
	Emisiunea „Tainele muzicii”, propusă de profesorul universitar Ion Gagim din Bălţi nu a fost realizată deoarece câteva dintre rubricile şi compartimentele noului proiect se regăseau în emisiunile „Tezaur componistic” sau „Splendorile muzicii”. Totodată, în 2012 Ion Gagim a realizat  în cadrul emisiunii „Tezaur componistic” 8 ediţii consacrate compozitorului Gheorghe Mustea (creaţia vocal-simfonică, de inspiraţie folclorică, dirijorală, muzică uşoară). 
	Scopul strategic în cazul serviciului public de radiodifuziune este de a diversifica oferta de programe, de a îmbunătăţi conţinutul lor... (p. 24)
	Azi de la orice distanţă, poate fi realizat un proiect radio. Şi, odată acceptat, proiectul trebuie realizat. În caz contrar planificarea ridică întrebări.

	Cântările veşniciei noastre
	Proiect de emisiune neacceptat. În grila de emisie a postului Radio Moldova se regăsesc foarte multe programe muzicale.  Acesta, ca şi titlu, nu a fost promovat. 
	
	Explicaţia denotă deficienţă în planificare. Dacă nu e nevoie de încă o emisiune muzicală, ea nu trebuie planificată.  

	RADIO MOLDOVA

Direcţia patrimoniu, creaţie, completare şi valorificare a arhivelor sonore
Expertizarea şi elaborarea (cu ajutorul experţilor din străinătate, inclusiv România) unui proiect de salvare a arhivei Radio Moldova
	
	Abordarea problemei arhivelor va conduce la soluţionarea acesteia, implicând luarea deciziilor urgente (p.31)
	Activităţile cu referire la obiectivul dat nu se regasesc în proiectul Raportului.

	
	
	Digitalizarea arhivei radio şi TV (p. 26)
	

	RADIO MOLDOVA

Continuarea procesului de conservare a arhivei Radio, început în august 2008
	Pe parcursul anului 2012 au fost digitalizate 3266 de fonograme cu înregistrări muzicale. Astfel, procesul de digitalizare a arhivei radio a ajuns la următoarele cote: 

înregistrări muzicale – 22 de mii de fonograme din totalul de 91 de mii (24%); 

înregistrări fond vorbit – 3780 de fonograme din totalul de 16.363 (23%), inclusiv 327spectacole din numărul total de 430
	Digitalizarea arhivei radio şi TV (p. 26)
	Este dificil de înţeles din proiectul Raportului cum decurge activitatea respectivă. Dacă procesul a început în 2008, nu este clar de ce în 2012 „au fost digitalizate 3266 de fonograme cu înregistrări muzicale”? Media pe an ar fi de 4400 de fonograme. Pe de altă parte, cu ritmurile din 2012 Radio Moldova ar mai ave nevoie de... 21 de ani pentru a încheia digitalizarea fonogramelor muzicale (cu condiţia că în fond rămân 91 de mii). 

	RADIO MOLDOVA

Implementarea proiectului Poveşti pentru azi şi pentru mâine, susţinut financiar de Union Fenosa în scopul digitalizării
	Proiectul a început pe 2 ianuarie 2012


	Digitalizarea arhivei radio şi TV (p. 26)
	Ar fi bine ca în proiectul Raportului să existe date despre gradul de implementare a proiectului.

	RADIO MOLDOVA

Organizarea unui radio maraton Salvează o înregistrare sonoră, în scopul colectării de mijloace financiare şi utilaj tehnic pentru digitalizarea arhivei sonore
	Ideea a fost abandonată în condiţiile în care la apelul Radio Moldova a reacţionat Gas Natural Fenosa, care a sprijinit iniţiativa cu mijloace financiare. Prin urmare, au fost realizate acţiuni de salvare a patrimoniului radio prin implementarea proiectului respectiv şi nu a fost nevoie, deocamdată, de organizarea radio-maratonului. În urma proiectului s-a procurat echipament specializat şi realizat un studio de digitalizare a fonotecii. Proiectul viza digitalizarea emisiunii „Povestea de seară”, dar echipamentul a rămas în gestiunea Companiei şi utilizat în procesul de digitalizare a fondului. 

Din aprilie 2011 nu se mai emite în format analogic, ci doar în format digital.
	Digitalizarea arhivei radio şi TV (p. 26)

	

	Perfecţionarea site-ului Companiei pentru plasarea înregistrărilor digitalizate, în scopul accesului publicului larg la arhiva Radio Moldova
	Departamentul Multimedia lucrează în această
 direcţie

	
	Prevederea din Caietul de sarcini este contradictorie Direcţiilor strategice de dezvoltare, şi privează Compania de o posibilitate de venit. În condiţiile în care Radio Moldova are înregistrări unicat, apar oportunitati de castiguri suplimentare, doar daca nu  oricine să le poată utiliza în mod gratuit. 

	
	
	Exploatând  formele de sponsorizare pe scară largă, se vor identifica şi oportunităţi de marketing/vânzare de programe în ţară şi în străinătate,  se va purcede la comercializarea producţiei muzicale (multe programe radio şi TV pot fi vândute diasporei moldoveneşti şi clientelei interesate din străinătate), vor fi elaborate strategii de marketing în cadrul transmisiunilor în direct de la evenimente publice de amploare, se va organiza vânzarea copiilor de pe materialele de arhivă...(p. 9)

	

	Transpunerea pe CD, întru conservare şi păstrare, a înregistrărilor cu voci de aur din fond
	Din lipsă de mijloace nu a fost posibilă punerea pe CD-uri separate a vocilor de aur din fondul Radio Moldova.
	
	

	
	
	
	Întrebare: de ce obiectivul a rămas în Caietul de sarcini, dacă nu a avut acoperire financiară? De altfel, CD-urile reprezintă o etapă depăşită. Deja la momentul planificării existau alte posibilităţi – mai ieftine şi mai performante. 

	Achiziţii în scopul completării şi „împrospătării” Fondului Radio;
	Din lipsă de mijloace nu a fost posibilă procurarea unor CD-uri cu înregistrări muzicale de ultimă oră, apărute pe piaţa muzicală din Republica Moldova, pentru completarea şi împrospătarea Fondului Radio cu înregistrări muzicale de peste hotare
Au fost pregătite 4 CD-uri ,,Maria Bieşu. Un zâmbet luminos pe chipul neamului” (2 CD-uri – arii din opere, 1 CD –  Cântece, doine şi romanţe, 1 CD –  Creaţii camerale)
	
	În primul rând, explicaţia nu este plauzibilă. Cel puţin, pe piaţa muzicală din Moldova nu au apărut mulţime de CD-uri, procurarea cărora ar fi solicitat buget exagerat. În rândul al doilea, dacă nu sunt fonduri, nu trebuie planificată activitatea. În rândul al treilea, editarea de CD-uri de catre IPNA merită tot sprijinul şi toată încurajarea. Doar că asemenea activităţi, extrem de necesare (şi ca act de cultură, şi ca posibilitate de acumulare de resurse), trebuie planificate, bugetate şi raportate.



	Valorificarea fondului prin emisiuni în bază de înregistrări din fond
	Au fost puse pe post mai multe emisiuni în bază de înregistrări de fond
	
	Prevedere vagă (nemăsurabilă) şi raportare vagă.

	TV MOLDOVA 1

Lansarea produselor noi şi creşterea ponderii emisiunilor co-produse şi/sau achiziţionate (până la 20 % din emisia originală)
	Ponderea emisiunilor coproduse de la Televiziune a constituit  3,9 % din volumul total de emisie

Volumul de achiziţii de programe autohtone la TV în 2012– 5,54% din volumul total de emisie
	Extinderea cooperării cu producătorii independenţi, instituţiile culturale, autorităţile locale (p.6)

Există oportunităţi de a procura cele mai bune programe din  străinătate şi de a coopera cu autorii lor la diferite etape – în cadrul coproducerilor şi cooperărilor (p. 23) 
	Conform proiectului Raportului ponderea emisiunilor coproduse şi/sau achiziţionate de TV Moldova1 în 2012 a constituit 9,44% din volumul total de emisie. În acelaşi timp, Caietul de sarcini operează cu o anumită cotă „din emisia originală”. Este necesară unificarea calculelor, pentru a facilita înţelegerea oricărui doreşte sa priceapă cum a funcţionat IPNA. 

	TV MOLDOVA 1

Trecerea emisiei TV Moldova Internaţional pe Internet
	
	Se impune examinarea oportunităţii şi modalităţilor de dezvoltare ulterioară a TVMI (p.24)
	Hotărârea CO nr. 3 din 16.01.2013 se referă la licenţa studioului „TVM Internaţional” cu emisie prin satelit. Proiectul Raportului nu dă răspuns la întrebarea, dacă a fost atins obiectivul fixat.

	TV MOLDOVA 1

În anul 2012 vor fi difuzate 10 buletine de ştiri pe zi (9 originale şi unul în reluare). 9 din cele 10 buletine vor fi în limba română. Buletinul de ştiri în limba română, în intervalul 19.55-20.05, va anunţa cele mai importante subiecte ale programului Mesager de la ora 21.00. Programul Mesager va conţine rubrica Întrebarea ta pentru…


	Conform Programului TV Moldova 1 disponibil pe site-ul www.trm.md pe post sunt difuzate 10 buletine de ştiri. 7 din 10 sunt în limba română, iar 3 în limba rusă. Buletinul de ştiri din intervalul 19.55-20.05 a fost sistat după 2 luni de difuzare. 
	Sub aspectul conţinutului programelor, intenţia este de a oferi la o cotă ascendentă ştiri şi programe de actualităţi în forme şi genuri cât mai diverse (p. 23)
	Vizionând mai multe ediţii ale Mesagerului din 2012 nu am văzut rubrica Întrebarea ta pentru....În schimb, unele conţin rubrica Stop-cadru. Din proiectul Raportului nu-i clara soarta respectivului obiectiv.



	Un program în direct zilnic (luni-joi), cu o durată de 60 de minute, în care cetăţenii vor interveni şi discuta, cu factorii de decizie, despre problemele care le afectează viaţa;


	
	
	Din proiectul Raportului nu este clar ce este cu respectivul obiectiv.



	O emisiune cu tematică sportivă, având o structură dinamică şi diversă, cu durata de 30 de minute şi periodicitate săptămânală
	
	
	Din proiectul Raportului nu este clar ce este cu respectivul obiectiv.



	O emisiune de sinteză săptămânală
	Nu s-a lansat la Televiziune emisiunea de sinteză cu periodicitate săptămânală
	
	

	Lansarea, o dată la 2 luni, a campaniilor sociale (mediatizate în cadrul programelor Mesager şi alte emisiuni ale TV Moldova 1 şi Radio Moldova), menite să apropie televiziunea de oameni şi problemele lor
	În perioada de raportare, TV Moldova 1 şi Radio Moldova au organizat şi participat la mai multe campanii sociale: 

- Tradiţional, sunt organizate campanii de Crăciun (Un  zâmbet de Crăciun “Bună dimineaţa”), de Paşti. Echipa de la “Bună dimineaţa” a iniţiat şi campania “Dăruieşte o carte pentru copiii din stânga Nistrului “.
 În perioada de referinţă a fost dat startul campaniei “Fii bun ca Moş Crăciun”, campanie de ajutorare a familiei Inei Piscop, mamă a 6 copii, care nu are unde locui. Acţiunea a urmărit scopul de a aduna mijloace financiare pentru a se găsi posibilitatea de procurare a unei locuinţe pentru familia Piscop. La campanie au luat parte colaboratorii Radio Moldova care au mediatizat acţiunea pe toate căile posibile şi au făcut donaţii personale de bani din contul salariului pentru luna decembrie. 

    Un telemaraton de proporţii “Familie pentru copii, noi pentru familie” a fost organizat de 1 iunie. În decembrie, în cadrul sărbătorilor de Crăciun, a fost realizată o emisiune de totalizare a telemaratonului “Moş Crăciun există” în cadrul cărei  s-a făcut o totalizare  a transmiterii darurilor şi banilor adunaţi. 

      O campanie “Antifumat” a fost lansată la radio şi televiziune în Ziua Internaţională contra fumului de ţigară. Televiziunea a susţinut evenimentul prin crearea unui spot social  “Ce pierzi şi ce câştigi când aprinzi o ţigară” care este difuzat până în prezent.  

       Redacţia Copii a susţinut Campania organizată de Radio Moldova “Vreau să am o familie”. Echipa Redacţiei a realizat reportaje din Casele de copii tip familial din satele Chiştelniţa, r. Teleneşti (Familia Golban), satul Toceni, r. Leova (Familia Varlan) şi satul Danco, r. Hâncești (Familia Cazacu). De asemenea, trebuie menţionată şi campania de caritate organizată de Redacţia Copii. Prin intermediul ei a fost completate cu material sonor bibliotecile Liceului tehnologic pentru elevii cu vederea slabă din Chişinău şi a Gimnaziului - internat pentru elevii slab văzători şi nevăzători  din Bălţi. Au fost adunate mijloace băneşti şi procurate seturi de cărţi sonore. Graţie efortului colaboratorilor Redacţiei au fost pregătite CD-uri cu material  didactic,  prevăzut de programa şcolară la literatura română, care au cuprins fragmente din operele scriitorilor clasici şi contemporani în lectura actorilor, aceştea din urmă recurgând la un gest de caritate deoarece au înregistrat ore de lectură la microfon fără onorariu
	Organizarea sistematică a campaniilor mediatice, a programelor cu impact social, a transmisiunilor în direct de la evenimente de anvergură naţională şi internaţională (p.6)
	Conform Caietului de sarcini, în 2012 trebuia să fie lansate 6 campanii sociale. Din textul proiectului Raportului anual de activitate reiese că IPNA a organizat mai multe campanii. Organizarea unei campanii sociale necesită cheltuieli. În cazul în care a fost depăşit numărul de campanii sociale planificat, întrebarea firească este: de unde s-au luat bani pentru organizarea şi desfăşurarea lor? În plus, proiectul Raportului nu precizează dacă respectivele campanii au fost organizate uniform (o data la 2 luni) sau cu anumite ocazii.  

	TV MOLDOVA 1

Mai multe Emisiuni noi, coproducţii 
	Pe parcursul anului au fost realizate câteva proiecte de emisiuni noi: Omul de lângă,                                                                                                                        Părinţi şi copii, Chişinăul de ieri şi de azi , Profil de savant, Dialog social
	Sub aspectul conţinutului programelor, mai multă atenţie se va acorda programelor pentru tineret şi copii ce reprezintă viitorul nostru public, mai mult spaţiu de emisie decât în prezent trebuie să fie acordat programelor cu conţinut educaţional raliat curriculumului învăţământului modern (în  cooperare cu  Ministerul Educaţiei) (p 23)
	Obiectiv vag



	
	
	
	Obiectiv nerealizat

	Artă/cultură

· Talk show despre artă/cultură alternativă, cinema etc. (coproducţie, 4 x 30 min.);
	
	
	

	
	
	
	Obiectiv nerealizat. Obiectivele concrete sunt planificate neclar. O emisiune, pentru vizibilitate, nu trebuie planificată cu periodicitate trimestrială.

Nerealizarea obiectivelor propuse denotă deficienţă în planificarea activităţilor pentru un an.  

	Divertisment

· Show reţete culinare (coproducţie, 4 x 30 min.);
	
	
	

	· Show-ul/concurs de talente, sâmbătă seara (coproducţie, 4 x 60 min.)
	
	
	

	· 
	
	
	Obiectiv nerealizat

	TV MOLDOVA 1

Un program nou, o coproducţie de 60 de minute, despre viaţa şi problemele oamenilor cu necesităţi specifice, inclusiv ale persoanelor de vârsta a treia, va sensibiliza publicul, va promova toleranţa şi va oferi grupurilor ţintă informaţii şi sfaturi utile privind ocrotirea sănătăţii şi drepturile lor, va iniţia campanii sociale pentru a rezolva cele mai stringente probleme
	A rămas nerealizată emisiunea TV despre viaţa şi problemele cu care se confruntă persoanele cu necesităţi specifice.
	TRM îşi asumă rolul de serviciu public permanent şi stabil, obligându-se să furnizeze programe diverse, care să satisfacă necesităţile diferitelor grupuri sociale şi să vizeze majoritatea categoriilor de vârstă. (p. 5) 
Producerea de programe pentru minorităţile etnice, categoriile de vârstă, persoanele cu disabilităţi, centrare pe domeniile de interese sociale şi culturale ale publicului larg de radioascultători şi telespectatori (p. 7)
	Nerealizarea obiectivelor propuse denotă deficienţă în planificarea activităţilor pentru un an.  

Lipseşte explicaţia. Dacă a avut acoperire financiară, cum au fost redistribuiţi banii?

	TV MOLDOVA 1

Emisiunile de tip filler, cu durată mică, de pâna la 10-15 minute, vor fi o prezenţă constantă în grila de programe a TV Moldova 1. Ele vor oferi informaţii utile despre: locurile şi obiectivele de importanţă istorică şi culturală (Patrimoniul Moldovei), greşelile frecvente de exprimare (Cum e corect), cărţile recomandate copiilor şi adolescenţilor (Lecturi folositoare), moldovenii stabiliţi peste hotare
	De ziua Televiziunii au fost  realizate  fillere  cu genericul  Moldova 1 este prima mea televiziune 

De Ziua Independenţei – cântecele Independenţei, de Ziua Limbii Române  - versuri recitate de Gr. Vieru, Dm. Matcovschi, I.Vatamanu, A. Suceveanu

Pentru sărbătorile de iarnă -  felicitări de la vedete

Autorii emisiunilor „Baştina”, „Natura în obiectiv”, „Ştiinţă şi inovare” au realizat mai multe fillere despre locuri turistice, obiceiuri, oameni din ţară cu genericul „Descoperă Moldova” şi „Profil de savant”
	Serviciul public trebuie să vină cu o ofertă mediatică diversă (ştiri, analize, comentarii, dezbateri, investigaţii jurnalistice, documentare etc.) (p. 7)

	Potrivit proiectului Raportului, fillerele, totuşi, au fost o prezenţă ocazională, nu şi constantă. 

Fillerele, de obicei, au o durată mult mai mică decât 10-15 minute.

	TV MOLDOVA 1

TV Moldova 1 va reflecta în proiecte speciale cele mai importante evenimente naţionale şi internaţionale – concursul anual Eurovision şi Eurovision Junior, decernarea premiilor Oscar, campionatele sportive mondiale, revelionul, Festivalul Internaţional “Invită Maria Bieşu”, Festivalul Internaţional “Mărţişor”
	Pe parcursul întregului an carele mobile au avut 265 de ieşiri în teren unde au imprimat emisiuni şi s-au asigurat transmisiuni în direct în volum  de 239 ore.  Este vorba de transmisiuni cu ocazia unor sărbători, a meciurilor de fotbal, şedinţelor Parlamentului, transmisiunea Eurovisionului, re-transmiterea Campionatului European de fotbal, a Jocurilor Olimpice
	Organizarea sistematică a transmisiunilor în direct de la evenimente de anvergură naţională şi internaţională (p. 6)
	Obiectiv, se pare, atins. Proiectul Raportului indică numărul concret de „ieşiri în teren”, dar nu este clar, totuşi, câte au fost planificate şi, respectiv, „acoperite” financiar. La fel, nu putem judeca dacă 239 de ore e mult ori puţin. Matematic vorbind, o ieşire a asigurat ceva mai puţin de o oră de emisie în direct. Este îndreptăţit din punct de vedere financiar?

	TV MOLDOVA 1

Către finele anului 2012, postul public TV Moldova 1 va încheia reforma de conţinut a programelor şi cea de organizare internă a televiziunii
	Finalizarea reformei va avea loc în 2013
	1 decembrie 2012 – lansarea canalului Moldova 2
	Obiectiv neatins, fără explicaţii.

Reforma, în general, este un proces fără finitudine. 

	TV MOLDOVA 1

Raportul dintre ariile tematice

Ştiri  - 12,95%


	Raportul dintre ariile tematice 

Ştiri -12,72% Diferenţa se datorează sistării după cîteva luni de emisie a blocului de ştiri de 5 minute de la ora 19.55
	TRM îşi asumă rolul de serviciu public permanent şi stabil, obligându-se să furnizeze programe diverse, care să satisfacă necesităţile diferitelor grupuri sociale şi să vizeze majoritatea categoriilor de vârstă. (p. 5)
Sub aspectul conţinutului programelor, intenţia este de a oferi la o cotă ascendentă ştiri şi programe de actualităţi în forme şi genuri cât mai diverse (p. 23)


	Decalaj mare între cotele planificate şi cele realizate.

Informaţie incompletă. Indicatorii respectivi, dacă ar fi „supravegheaţi”, ar constitui un mecanism eficient de asigurare a diversităţii tematice.

	Actualitate/ informaţie – 19,08%
	
	
	

	Documentare – 10,28%
	Documenare – 5,24%
	
	

	Educaţie – 6,12%
	Emisiuni educative – 6,59%
	
	

	Artă, cultură – 2,05%
	
	
	

	Muzică – 6,60%
	Emisiuni muzicale – 9,42%
	
	

	Religie – 1,93%
	
	
	

	Divertisment – 8,44%
	Emisiuni de divertisment – 10,35%
	
	

	Sport – 4,60%
	Emisiuni sportive – 8,34%
	
	

	Ficţiune – 25,84%
	Ficţiune – 16,53%
	
	

	Promo, publicitate – 2,11%
	Promo, publicitate – 5,36%


	
	

	TV MOLDOVA 1

Volumul de emisie – 8760 ore/an; 24 ore/zi, dintre care 95 ore – revizie tehnică

Emisiuni în prima difuzare – 2555 ore
	În  anul 2012 TV Molova 1 a  emis  24 ore  zilnic. Volumul total de emisie  a constituit  8784 ore, dintre care 92 ore  au fost  rezervate reviziei tehnice a mijloacelor de emisie.  Astfel, în perioada dată TV Moldova 1 a difuzat  8692 ore. 

Volumul de emisie  în primă difuzare a constituit  2915 ore  sau 33,54% din volumul total de emisie. Emisia proprie (produsă la TV Moldova 1) constituie 75,52% din volumul total de  emisie
	TRM îşi asumă rolul de serviciu public permanent şi stabil, obligându-se să furnizeze programe diverse... (p. 5)
	Emisiunile în prima difuzare, de facto, conform proiectului Raportului, au depăşit volumul planificat cu 360 de ore. Întrebarea este: cum au fost „acoperite” financiar? Volumul „supranormă” este prea mare.

	TV MOLDOVA 1

Total ştiri/an: 1122 ore (originale şi reluări), inclusiv ştiri în prima difuzare – 97 ore 20 min., ştiri în reluare – 424 ore 40 min
	De facto, au fost difuzate 1106 ore sau 12,72 % din volumul total. Diferenţa se datorează sistării după cîteva luni de emisie a blocului de ştiri de 5 minute de la ora 19.55
	Sub aspectul conţinutului programelor, intenţia este de a oferi la o cotă ascendentă ştiri şi programe de actualităţi în forme şi genuri cât mai diverse (p. 23)
	Nu este indicat numărul de ore cu „ştiri în prima difuzare”. Deci, nu putem judeca dacă obiectivul planificat a fost atins.

	TV MOLDOVA 1

Volumul total de producţie proprie (originală şi reluări) – ştiri, emisiuni, transmisiuni, concerte ş.a. va scădea comparativ cu anul 2011 cu 1460 ore. Pe de altă parte, va creşte ponderea filmelor artistice şi a documentarelor procurate prin licitaţii publice, precum şi ponderea programelor autohtone achiziţionate de la studiourile independente locale
	În 2012 au fost achiziţionate prin licitaţii publice filme în valoare de 803924,99 mii lei, iar ponderea programelor autohtone achiziţionate de la studiourile independente a constituit 5,54%. 
Filme, seriale, documentare, divertisment - 21,79% din volumul total de emisie M1
	Extinderea cooperării cu producătorii independenţi, instituţiile culturale, autorităţile locale (p.6)


	Din proiectul Raportului nu este clar dacă obiectivul a fost atins. Obiectivul planificat este unul concret. Raportul urmează să indice măsura în care a fost realizat. Fără a fi comparate, datele din proiectul Raportului nu sunt relevante.

	TV MOLDOVA 1

Volumul de achiziţii de programe autohtone

Total/an: 425 ore, aproximativ 5% din volumul total de emisie, inclusiv programe în prima difuzare – 141 ore, redifuzări de programe – 284 ore
	Volumul de achiziţii de programe autohtone în 2012– 5,54% din volumul total de emisie


	Extinderea cooperării cu producătorii independenţi, instituţiile culturale, autorităţile locale (p.6)


	În proiectul Raportului de activitate al IPNA observăm că cifra de 5,54% se  referă la: emisiunile şi spectacolelor muzicale achiziţionate de la producătorii independenţi autohtoni  (0,98%) (p. 85 din Raportul de activitate) sau 0,99%, (p. 78 din Raportul de activitate); spectacole de teatru (0,94%); concerte şi festivaluri (3,62%).  

Un alt aspect care trezeşte dubii se referă la faptul că o altă prevedere a Caietului de sarcini pentru anul 2012, menţionată mai sus, stipula „achiziţionarea, în conformitate cu art.51 alin.(2) din Codul audiovizualului al Republicii Moldova, a programelor audiovizuale de la producătorii independenţi locali (la TV Moldova 1 – în proporţie de 5 la sută, la Radio Moldova – în proporţie de 3 la sută din volumul emisiei originale)” (p.7). Ulterior, pentru Moldova1 se planifică achiziţii în proporţie de aproximativ 5% din volumul total de emisie (p.30). 

Aşadar, în ceea ce priveşte segmentul achiziţiilor, atât planificarea, cât şi realizarea rămân neclare pentru beneficiarul de produse audiovizuale. 

	TV MOLDOVA 1

Proiecte de schimb de programe cu ţări străine

Total/an – 10 ore  (UERT, DW).
	De asemenea au fost recepţionate programe DW, circa 120 de ore (5,4% din volumul total emisie originală Moldova 1)
	TRM va valorifica cooperarea internaţională activă (p.6)
	De ce un atare decalaj?

	TV MOLDOVA 1

Volumul de emisie al TV Moldova Internaţional, destinat ţărilor străine

TV Moldova Internaţional îşi va axa activitatea pe promovarea produselor TV Moldova 1, precum şi pe realizarea emisiunilor adresate moldovenilor din afara ţării.

Volumul de emisie – 8760 ore/an, 24 ore/zi, dintre care  95 ore – revizie tehnică. Total 8665 ore/an.
	Volumul total de emisie a TV Moldova Internaţional constituit 8688 ore

	Se impune examinarea oportunităţii şi modalităţilor de dezvoltare ulterioară a TVMI (p.24)
	Formularea din Caietul de sarcini („destinat ţărilor străine”) nu este exactă, deoarece TVMI nu a emis în limbi străine pentru ca emisiunile să fie realizate pentru alte ţări. Produsele TVMI au fost destinate moldovenilor din afara RM.  

	TV MOLDOVA 1

Departamentul Achiziţii TV a stabilit un şir de priorităţi pentru achiziţionare conform necesităţilor IPNA Compania „Teleradio-Moldova” pentru anul 2012


	Lipsa din grilă a volumelor de film planificate se explică prin insuficienţa de finanţe pentru procurarea drepturilor de difuzare în cantitatea preconizată. Emisia de programe achiziţionate în anul  2012 a cunoscut o penurie gravă de lungmetraj şi desen animat, necesităţile grilei fiind acoperite prin redifuzarea repetată a programelor achiziţionate sub licenţe gratuite şi care permit redifuzări nelimitate pentru perioada contractului. S-au exploatat în mare măsură sursele alternative de programe, achiziţionând sub licenţă gratuită, adaptând şi difuzând diverse genuri de programe din băncile de programe ale UERT, ARTE-France, Deutsche Welle, URTI, Circom, Euronews, etc.
	Există oportunităţi de a procura cele mai bune programe din  străinătate şi de a coopera cu autorii lor la diferite etape – în cadrul coproducerilor şi cooperărilor (p. 23)
	Nu este clar în ce masură a fost realizat. La etapa planificării era cunoscut bugetul real. Deci, nu are rost să fie planificat ceva, ce nu are acoperire financiară.

	TV MOLDOVA 1

Un punct de corespondenţi la Bălţi – obiectiv nerealizat în 2011


	De asemenea, Instituţia dispune de corespondenţi amplasaţi în: Briceni, Soroca, Floreşti, Căuşeni, Cahul
	TRM îşi asumă rolul de serviciu public..., obligându-se să furnizeze programe diverse... (p. 5)
	A fost atins obiectivul?

	TV MOLDOVA 1

În anul 2012 va fi consolidată reţeaua de corespondenţi netitulari în ţările străine, formată din cetăţenii Republicii Moldova, stabiliţi cu traiul în capitalele europene
	Graţie reportajelor realizate în cadrul emisiunilor “Moldovenii de pretutindeni” şi “Vectorul European” (TVMI) vocea conaţionalilor noştri stabiliţi peste hotare a fost auzită in abordarea unor probleme relevante pentru societatea noastră, cum ar fi Legea anti-discriminare, crearea structurii abilitate cu relaţiile cu diaspora, efectele migraţiei
	
	Vocea conaţionalilor, despre care se pomeneşte în proiectul Raportului, a fost solicitată de către jurnaliştii Moldova1, şi nu constituie o reţea de corespondenţi netitulari în alte ţări. De asemenea, pentru ca în Caietul de sarcini să se planifice „consolidarea reţelei de corespondenţi netitulari”, această reţea trebuie să existe. Din darea de seamă anuală nu reiese acest lucru.   

	IPNA

În 2012 va fi aplicat sistemului renovat de salarizare, orientat spre promovarea performanţelor şi înlocuirea sistemului de onorarii. Ca urmare, va fi aplicat sistemul de bonusuri. Acestea vor fi plătite trimestrial pentru performanţe profesionale şi va reprezenta o motivaţie pentru muncă creativă şi de calitate
	Sistemul de bonusuri este implementat începând cu 1 ianuarie 2013 (bonusuri de fidelitate) şi 1 aprilie 2013 (bonusuri de performanţă)
	Trecerea la noul sistem de salarizare se va efectua treptat. La prima etapă se prevede aplicarea sistemului de bonus temporar. Acesta, propus pentru implementare începând cu 01 noiembrie 2010, va avea menirea  să promoveze performanţele şi să înlocuiască actualul sistem de onorarii (p.16)
	Proiectul Raportului nu precizează dacă a fost sau nu a fost atins obiectivul. 

	IPNA

Reparaţia faţadei Casei Radio şi a Blocului Centrului Tehnic TV, precum şi renovarea capitală a acoperişului de la Centrul Tehnic TV
	Din insuficienţă de surse financiare în 2012 nu s-au reparat faţadele Casei Radio şi blocului Centrului tehnic TV. S-a executat doar reparaţia parţială a acoperişului Centrului tehnic TV


	De mult timp vechile clădiri nu sunt ajustate la  necesităţile tehnologice moderne, uzura fizică şi morală fiind atât de pronunţată, încât momentan nici nu e raţională o eventuală renovare a lor. În acest context, vor fi implicaţi experţi de peste hotare în vederea  studierii aspectelor financiare a renovării spaţiilor, examinând consecutiv mai multe soluţii: ce este mai efectiv după preţ – repararea clădirilor vechi ce necesită renovare completă sau să fie construite clădiri noi? (p.27)
	Argumentul nu este plauzibil în cazul în care pentru această activitate au fost planificaţi bani (pentru reparaţia faţadei Radio – 750,0 mii lei; pentru reparaţia Blocului Centrului Tehnic TV – 350,0 mii lei; pentru renovarea capitală a acoperişului de la Centrul Tehnic TV – 700,0 mii lei). Invocarea insuficienţei surselor financiare denotă deficienţă în planificare. 

	IPNA

Finalităţi către 1 ianuarie 2013

Finalităţi de ordin instituţional:

1. Aplicarea în volum deplin a noii organigrame a IPNA Compania „Teleradio-Moldova”


	Activitatea IPNA Compnia „Teleradio-Moldova” în anul 2012 a fost orientată spre finalizarea reformei structural-instituţionale. Urmând cursul implementării prevederilor Direcţiilor Strategice de dezvoltare în anii 2010-2015, IPNA Compania “Teleradio-Moldova” va finaliza în 2013 reforma structural-instituţională


	În perioada îndeplinirii sarcinilor conceptuale de implementare a strategiei noi în termenele stabilite, va fi necesar să se schimbe şi structura organizaţională a TRM . Se impune formarea unei structuri care să permită adaptarea continuă a instituţiei la noile cerinţe (p.32)
	Proiectul Raportului trebuie să se refere la activitatea în anul 2012.

	Finalităţi de ordin editorial:

1. Menţinerea întâietăţii IPNA Compania „Teleradio-Moldova” în promovarea conţinuturilor audiovizuale originale în limba română, precum şi în topul încrederii şi cel al preferinţelor ca sursă de informare


	TV Moldova 1 a pierdut din competitivitate. Dacă în anii precedenţi, postul public de televiziune se situa sigur pe locul doi după ratinguri comparativ cu posturile de televiziune care emit in republică, în ultimul timp se observă o tendinţă de scădere a ratingurilor. Acest lucru se întamplă din cauza apariţiei unor posturilor noi de televiziune, precum şi a posibilităţilor acestor posturi de acoperire mai mare a teritoriului. Radio Moldova se află pe locul 2 în topul audienţelor. 
	Menţinerea poziţiei de lider pe piaţa mediatică (p.5)


	Argumentul privind acoperirea teritoriului nu este justificat, în condiţiile în care acelaşi document (proiectul Raportului anual de activitate) menţionează că „postul de televizune Moldova 1 şi canalul Radio Moldova Actualităţi acoperă cu semnal 98  la sută din teritoriul Republicii Moldova”.  


	Finalităţi de ordin tehnologic:

Digitalizarea în proporţie de 5% a patrimoniului audiovizual arhivat al Companiei
	
	Până la 31 decembrie 2015 -         finalizarea digitalizării arhivelor radio şi TV (p.12)

	Proiectul Raportului de activitate nu menţionează cota digitalizării patrimoniului audiovizual.

	Reabilitarea reţelei Intranet
	
	Unul dintre obiectivele strategice îl constituie comunicarea corporativă (p.29)
	Proiectul Raportului de activitate nu se referă la această prevedere din Caietul de sarcini.

	Finalităţi de ordin financiar:

Diversificarea surselor şi modalităţilor de finanţare, inclusiv prin asigurarea bugetului IPNA Compania „Teleradio-Moldova” cu resurse proprii în proporţie de cel puţin 15 la sută şi promovarea ideii de taxă de abonament;
	Bugetul IPNA a fost asigurat cu resurse proprii în proporţie de 18%. Taxa de abonament n-a fost implimentată.

	Asigurarea credibilităţii prin gestionarea transparentă a fondurilor, conjugarea eforturilor în vederea obţinerii  independenţei financiare a Companiei, examinarea unor oportunităţi de  diversificare a surselor de finanţare (p.5)

Nu există nici un motiv  pentru care în Republica Moldova finanţarea serviciului public de radio şi televiziune, unicul  model de perspectivă al difuzorului public, nu poate fi realizată prin intermediul unei taxe generale obligatorii (p.10)
	De fapt, obiectivul era „promovarea ideii de taxă de abonament”, nu implementarea.

	Accesarea resurselor financiare ale donatorilor externi (10% din bugetul total al IPNA Compania „Teleradio-Moldova”);


	În lista devierilor se înscrie neaccesarea în proporţiile prevăzute de 10% din buget a resurselor financiare de la donatorii externi şi neexecutarea planului cu privire la volumele veniturilor planificate pentru a fi obţinute de la publicitate.
	Asigurarea credibilităţii prin gestionarea transparentă a fondurilor, conjugarea eforturilor în vederea obţinerii  independenţei financiare a Companiei, examinarea unor oportunităţi de  diversificare a surselor de finanţare (p.5)
	Pe lângă faptul că nu s-au acumulat resurse financiare de la donatorii externi în proporţie de 10% din bugetul total, în comparaţie cu anul 2011 veniturile comerciale s-au redus cu 17% (p.18 din proiectul Raportului de activitate), ceea ce denotă deficienţe în activitatea economico-financiară a instituţiei.  

	Stingerea completă a datoriilor istorice ale IPNA Compania „Teleradio-Moldova” către Î.S. „Radiocomunicaţii”
	S-a reuşit achitarea integrală din subvenţiile bugetului de stat a datoriei istorice faţă de Î. S. „Radiocomunicaţii” în sumă de 177 66,7 mii lei
	
	Direcţiile strategice nu fac referiri la stingerea datoriilor istorice.

	IPNA

Bugetul Companiei se estimează în sumă de 152.896,5 mii lei 

Estimările Companiei de la bugetul de stat constituie suma de 131.616,2 mii lei
Venituri comerciale (mijloace speciale) ale Companiei se planifică de a fi acumulate în sumă de 21.280,3 mii lei
	Conform datelor contabile, bugetul instituţiei a fost realizat: la venituri -în sumă de 110562,8 mii lei dintre care 90910,2 mii lei au fost alocate din bugetul de stat şi 19 652,6 mii din veniturile comerciale
	Veniturile Companiei vor fi majorate, în special pe contul celor provenite din publicitate şi sponsorizare (p.9)


	Veniturile Companiei provenite din publicitate au fost cu 25% mai mici decât cele planificate. 

	IPNA

Consiliul de Observatori aprobă Hotărârea nr.48 din 25.05.2012 prin care acceptă modificarea bugetului IPNA la suma de 120738.2 mii lei , dintre care 95910.2 mii lei le constituie subvenţiile bugetare şi 24.828 mii lei  - veniturile comerciale
CO aprobă Hotărârea nr.120 din 1.12.2012 prin care acceptă precizarea bugetului IPNA la suma de 112112,2 mii lei, dintre care 90910,2 mii lei le constituie subvenţiile bugetare şi 21.202 mii lei – veniturile comerciale

CO aprobă Hotărârea nr.120 din 14.12.2012 prin care acceptă precizarea bugetului IPNA la suma de 113778.2 mii lei, dintre care 90910.2 mii lei le constituie subvenţiile bugetare şi 22.868 mii lei – veniturile comerciale 
	Conform datelor contabile, bugetul instituţiei a fost realizat: la venituri -în sumă de 110562,8 mii lei dintre care 90910,2 mii lei au fost alocate din bugetul de stat şi 19 652,6 mii din veniturile comerciale

	Veniturile Companiei vor fi majorate, în special pe contul celor provenite din publicitate şi sponsorizare (p.9)

Activitatea comercială trebuie să genereze un aflux substanţial de venituri şi să devină factorul de independenţă al TRM-ului  modernizat (p. 28)


	Diferenţa dintre veniturile comerciale planificate şi cele efective este de 3215,4 mii lei. Această sumă este rezultatul veniturilor acumulate în plus faţă de cele planificate, dar şi al celor acumulate în proporţie mai mică faţă de plan. Veniturile acumulate în plus se referă la: coproducere: +616,7 mii lei (123% faţă suma planificată de 2710,0 mii lei); sponsorat: +20,9 mii lei (102% faţă de suma planificată de 900,0 mii lei); arenda bunurilor: +6,9 mii lei (101% faţă de suma planificată de 491,6 mii lei); venituri intrate cu titlu gratuit: +2,5 mii lei (+100% faţă de suma planificată de 817,7 mii lei); alte venituri: +113,0 mii lei (+132,8% faţă de suma planificată de 9,2 mii lei); şi granturi: +112,4 mii lei (venituri neplanificate).       Veniturile acumulate în minus se referă la: publicitate: –3640,4 mii lei (-25% din suma planificată de 14575,3 mii lei); felicitări: –190,9 mii lei (-27% din suma planificată de 717,7 mii lei); alocări fundaţia Soros Moldova: –259,4 mii lei (-73,5% din suma planificată de 352,9 mii lei). 

	IPNA

Cheltuieli preconizate: 152.896,5 mii lei, respectiv, după aprobarea modificărilor:

120743.7 mii lei (hot. 48)

112164,9 mii lei (hot.120)

113826.1 mii lei (hot. 130)
	Cheltuielile efective din mijloacele bugetare au constituit 75674,7 mii lei, iar din veniturile comerciale -  33 067,2 mii lei 
	Asigurarea credibilităţii prin gestionarea transparentă a fondurilor, conjugarea eforturilor în vederea obţinerii  independenţei financiare a Companiei, examinarea unor oportunităţi de  diversificare a surselor de finanţare (p. 5)
	Suma cheltuielilor efective este de 108741,9 mii lei, cu 5084,2 mii lei mai puţin decât cele preconizate, inclusiv după ultima modificare. 


Din datele prezentate în Tabelul 1 putem conchide că activităţile IPNA Compania „Teleradio-Moldova” din anul 2012 s-au împărţit în următoarele categorii: 1) planificate, conforme Direcţiilor strategice de dezvoltare şi realizate; 2) planificate, conforme Direcţiilor strategice de dezvoltare şi realizate parţial; 3) planificate, conforme Direcţiilor strategice de dezvoltare şi nerealizate; 4) planificate, neconforme Direcţiilor strategice de dezvoltare şi realizate; 5) planificate, neconforme şi realizate parţial; 6) neplanificate, conforme Direcţiilor strategice de dezvoltare şi realizate; 7) neplanificate, neconforme  Direcţiilor strategice de dezvoltare şi realizate. 
La prima categorie se referă activităţi ca: sporirea interactivităţii în emisiunile Radio şi TV, respectarea legislaţiei lingvistice, dezvoltarea şi valorificarea Fonotecii de Aur pe Internet, realizarea proiectelor de schimb de programe cu ţări străine, organizarea multiplexurilor şi duplexurilor radiofonice, valorificarea fondului prin emisiuni în bază de înregistrări din fond, reflectarea în proiecte speciale a celor mai importante evenimente naţionale şi internaţionale, crearea structurii unificate - Direcţia (Programe Sportive) Sport Radio/TV, plasarea pe post a rubricilor „Sport” realizate de jurnaliştii redacţiei Sport Radio/TV, transmisiunile din cadrul Campionatului european de fotbal, asigurarea bugetului IPNA Compania „Teleradio-Moldova” cu resurse proprii în proporţie de cel puţin 15 la sută. 

La a doua categorie atribuim: ponderea emisiunilor coproduse şi/sau achiziţionate la TV (planificat - 20% din volumul emisiei originale, realizat - 3,9 % din volumul total de emisie (coproducţii) şi 5,54% din volumul total de emisie (achiziţii), lansarea, pe 30 octombrie 2012, a postului Radio Moldova Tineret (planificată pentru anul 2011), lansarea unor emisiuni Radio şi TV noi, respectarea volumelor de emisie totală şi originală (la Radio diferenţa nerealizată explicându-se prin lansarea abia pe 30 octombrie a postului Radio Moldova Tineret, precum şi prin neatingerea cotei planificate de către RMI), transmisiunile în direct ale celor mai importante evenimente din ţară şi de peste hotare, montarea spectacolelor radiofonice, conservarea arhivelor, digitalizarea în proporţie de 5% a patrimoniului audiovizual arhivat al Companiei, renunţarea, după câteva luni de la lansare, la un buletin de ştiri TV în limba română (19.55-20.05), transpunerea pe CD, întru conservare şi păstrare, a înregistrărilor cu voci de aur din fond, achiziţiile în scopul completării şi „împrospătării” Fondului Radio, lansarea, o dată la 2 luni, a campaniilor sociale (mediatizate în cadrul programelor Mesager şi alte emisiuni ale TV Moldova 1 şi Radio Moldova), menite să apropie televiziunea de oameni şi problemele lor, încheierea reformei de conţinut a programelor şi cea de organizare internă a televiziunii, respectarea raportului dintre ariile tematice la TV, neprocurarea volumelor de film planificate, aplicarea sistemului renovat de salarizare, orientat spre promovarea performanţelor şi înlocuirea sistemului de onorarii, menţinerea întâietăţii IPNA în promovarea conţinuturilor audiovizuale originale în limba română, precum şi în topul încrederii şi cel al preferinţelor ca sursă de informare, reparaţia faţadei Casei Radio şi a Blocului Centrului Tehnic TV, renovarea capitală a acoperişului de la Centrul Tehnic TV, aplicarea în volum deplin a noii organigrame a IPNA Compania „Teleradio-Moldova”. 

La a treia categorie menţionăm: promovarea ideii de taxă de abonament, accesarea resurselor financiare ale donatorilor externi (10% din bugetul total al IPNA Compania „Teleradio-Moldova”), reabilitarea reţelei Intranet, organizarea unui radio maraton Salvează o înregistrare sonoră, în scopul colectării de mijloace financiare şi utilaj tehnic pentru digitalizarea arhivei sonore, trecerea emisiei TV Moldova Internaţional pe Internet, crearea unui punct de corespondenţi la Bălţi. 

În cea de a patra categorie se înscrie stingerea completă a datoriilor istorice ale IPNA Compania „Teleradio-Moldova” către Î.S. „Radiocomunicaţii”. 

La a cincea categorie se referă perfecţionarea site-ului Companiei pentru plasarea înregistrărilor digitalizate, în scopul accesului publicului larg la arhiva Radio, dar şi consolidarea reţelei de corespondenţi netitulari în ţările străine, formată din cetăţenii Republicii Moldova stabiliţi cu traiul în capitalele europene. 

La categoria a şasea atribuim: elaborarea fişelor de cost, crearea secţiei On Air Promo în cadrul Departamentului Programe şi Planificare TV, transmisiuni ale Ediţiei a XXX- a Jocurilor Olimpice de vară de la Londra, recepţionarea programeor DW în volum de circa 120 de ore (5,4% din volumul total emisie originală Moldova 1). 

Organizarea şi desfăsurarea primei ediţii a Festivalului Doinei o atribuim la cea de-a şaptea categorie. 

De remarcat că în proiectul Raportului anual de activitate a IPNA Compania „Teleradio-Moldova” nu este menţionat gradul de realizare a unor activităţi stipulate în Caietul de sarcini (de exemplu: lansarea pe site a categoriei ,,Teatru radiofonic”; explicaţiile privind emisiunea radiofonică ,,Radio Matinal”, stipulată în Caietul de sarcini cu denumirea Zori de zi; prezenţa rubricii Sport la Radio; informaţia despre transmisiunile în direct de la şedinţele Parlamentului; informaţia cu privire la montarea unui spectacol radiofonic pentru copii). În schimb, în document găsim mai multe activităţi care depăşesc prevederile Caietului de sarcini, dar care au umplut agenda angajaţilor IPNA în anul 2012. Printre acestea menţionăm următoarele: elaborarea fişelor de cost, elaborarea şi discuţiile asupra noului Statut al Companiei, date statistice cu referire la stimularea şi/sau mustrarea angajaţilor, angajări şi/sau concedieri, ordine emise, corespondenţă, îmbunătăţirea Regulamentului de salarizare, procesele judiciare în care a fost antrenată Compania etc.

În ceea ce priveşte realizarea planului financiar prevăzut în Caietul de sarcini al IPNA Compania „Teleradio-Moldova” pentru anul 2012, reamintim, în primul rând, faptul că după aprobarea Caietului în luna iulie 2011, planul financiar a fost modificat de trei ori pe parcursul anului 2012: o dată în luna mai şi de două ori în luna decembrie. In iulie 2011, bugetul Companiei a fost estimat la suma de 152.896,5 mii lei, dintre care 131.616,2 mii lei - de la bugetul de stat, iar 21.280,3 mii lei – din venituri comerciale. Ulterior, în mai 2012 CO acceptă micşorarea bugetului IPNA până la 120738.2 mii lei, dintre care 95910.2 mii lei – de la bugetul de stat şi 24.828 mii lei  - din venituri comerciale. O primă observaţie în acest sens este că suma provenită din bugetul de stat a scăzut cu 35706,0 mii lei, iar cea din veniturile comerciale a crescut cu 3547,7 mii lei. Dat fiind faptul că suma subvenţiilor de la stat nu a fost acceptată în modul preconizat, instituţia şi-a propus să recupereze prin acumularea veniturilor comerciale, ceea ce este salutabil. O concluzie în acest sens ar fi că prevederile Caietului de sarcini sa fie ajustate la bugetul real, acceptat. De asemenea, veniturile comerciale pot fi prevăzute în proporţii mai mari, ca să acopere eventualele neajunsuri de pe segmentul bugetului de stat. Dacă prima modificare poate fi justificată prin aprobarea unui buget de stat mai mic decât cel preconizat, următoarele două, operate timp de două săptămâni ale unei singure luni, denotă carenţe evidente în procesul de management. Din modificări reiese că, în comparaţie cu modificarea din luna mai, subvenţiile de la stat au scăzut cu 5000,0 mii lei, ajungând la 90910,2 mii lei, iar veniturile comerciale cu 3626,0 mii lei, fiind estimate la   21.202 mii lei (în total bugetul aprobat constituia 112112,2 mii lei, cu 8626,0 mii lei mai puţin decât suma aprobată după ultima modificare). Observăm că atât subvenţiile bugetare, cât şi cele comerciale (care urmau să crească) au scăzut. La două săptămâni CO aprobă ultima modificare a bugetului IPNA, de data aceasta mai mare cu 1666,0 mii lei faţă de cel anterior (bugetul total: 113778.2 mii lei, dintre care 90910.2 mii lei le constituie subvenţiile bugetare şi 22.868 mii lei – veniturile comerciale). Diferenţa se referă la veniturile comerciale, care teoretic, trebuiau să fie mai mari. Aceste modificări sunt neclare, în condiţiile în care proiectul Raportului anual de activitate demonstrează că diferenţa dintre veniturile comerciale planificate şi cele efective este de 3215,4 mii lei. Această sumă este rezultatul veniturilor acumulate în plus faţă de cele planificate, dar şi al celor acumulate în proporţie mai mică faţă de plan. Veniturile acumulate în plus se referă la: coproducere: +616,7 mii lei (123% faţă suma planificată de 2710,0 mii lei); sponsorat: +20,9 mii lei (102% faţă de suma planificată de 900,0 mii lei); arenda bunurilor: +6,9 mii lei (101% faţă de suma planificată de 491,6 mii lei); venituri intrate cu titlu gratuit: +2,5 mii lei (+100% faţă de suma planificată de 817,7 mii lei); alte venituri: +113,0 mii lei (+132,8% faţă de suma planificată de 9,2 mii lei); şi granturi: +112,4 mii lei (venituri neplanificate). Veniturile acumulate în minus se referă la: publicitate: –3640,4 mii lei (-25% din suma planificată de 14575,3 mii lei); felicitări: –190,9 mii lei (-27% din suma planificată de 717,7 mii lei); alocări fundaţia Soros Moldova: –259,4 mii lei (-73,5% din suma planificată de 352,9 mii lei). Singura categorie de la care nu există devieri se referă la foile de odihnă: 67,1 mii lei planificate şi realizate.     

II.2. Serviciul Ombudsmanului       

Ombudsmanul (termen de origine daneză, norvegiană şi suedeză, îşi are etimologia în cuvântul umboðsmaðr, ceea ce înseamnă în esenţă, "reprezentant" este, în cazul radiodifuzorilor, un mediator dintre aceştia şi public. În anul 2010, odată cu iniţierea reformei structural-instituţionale, administraţia IPNA Compania „Teleradio-Moldova” a manifestat interes pentru serviciul Ombudsmanului în eventualitatea instituirii unui astfel de serviciu în cadrul radiodifuzorului public naţional. În acest context, pe 11 şi 12 iulie 2011 Asociaţia Presei Electronice (APEL), cu sprijinul Fundaţiei Soros-Moldova, a organizat Conferinţa naţională „Ombudsmanul serviciului public de radio şi televiziune”, la care au participat doi Ombudsmani europeni (de la Radio France Internationale şi din cadrul radiodifuzorului public estonian). La respectiva conferinţă s-au abordat în mod detaliat subiecte esenţiale în ceea ce priveşte: atribuţiile şi responsabilităţile Ombudsmanului, paşi în constituirea unui serviciu al Ombudsmanului, calităţi pe care trebuie să le întrunească un Ombudsman, remunerarea lui, regulamentul care ghidează activitatea Ombudsmanului, modalităţi de asigurare a independenţei Ombudsmanului etc.  
Experienţa statelor europene s-a dovedit a fi utilă pentru IPNA Compania “Teleradio-Moldova” şi, în primă instanţă, se părea că un astfel de serviciu va fi instituit în cadrul acesteia. Mass-media care a reflectat evenimentul s-a grăbit să afirme că radiodifuzorul public va avea în curând un Ombudsman. Cu toate acestea, în Caietul de sarcini pentru anul 2012 nu au fost incluse prevederi cu referire la subiectul dat. Totuşi, Serviciul dezvoltare strategică a elaborat Fişa de post pentru această funcţie, care cuprindea cel puţin 12 responsabilităţi de bază, precum şi Regulamentul de activitate a serviciului. Actualmente, IPNA Compania „Teleradio-Moldova” nu are un serviciu al Ombudsmanului, întrucât acesta nu este prevăzut în organigramă şi deci în statele de personal ale instituţiei, care ar îndreptăţi bugetarea lui. Nici în Caietul de sarcini pentru anul 2013 nu găsim referiri la acest subiect. Este firesc să ne întrebăm de ce asistăm la asemenea evoluţie de situaţie în condiţiile în care ne dorim un serviciu public de radio şi televiziune modern, reformat şi aliniat la standardele europene. În opinia fostului preşedinte al CO, forul „nu a adoptat decizia de instituire a Ombudsmanului IPNA, deoarece nu a putut fi acumulat numărul de voturi ("pro") în vederea instituirii acestui serviciu/funcţii”. Asta cu menţiunea că fostul preşedinte al CO a promovat necesitatea serviciului/funcţiei Ombudsman al IPNA şi rămâne în continuare pe aceeaşi poziţie. Constatăm, în acest context, că administraţia nu a făcut nici un demers către CO pentru a solicita aprobarea instituirii serviciului, iar pe ordinea de zi a şedinţelor Consiliului nu au fost niciodată fixate chestiuni legate de acest subiect. Prin urmare, Regulamentul şi fişa de post au fost elaborate fără finalitate. Şeful Serviciului dezvoltare strategică din cadrul IPNA, care a participat nemijlocit, ca şi ex-preşedintele CO, la discuţiile şi dezbaterile acestui subiect, precum şi la elaborarea Regulamentului de activitate şi a Fişei de post a eventualei funcţii, consideră că: „nu suntem societatea în care un astfel de Serviciu ar fi preţuit şi valorificat în întregime, şi nu poţi rupe de la profilul de bază al instituţiei. În viitor s-ar putea să existe şi schimbări în această direcţie, dar tendinţa de reducere a personalului este în continuă creştere”. În acest sens, presupunerile despre ce se va întâmpla în cazul instituirii serviciului Ombudsmanului nu pot fi verificate, iar tendinţa de reducere a personalului nu este un argument plauzibil. Instituirea serviciului ar putea fi îndreptăţită în cazul în care rezolvă probleme stringente. A ralia un serviciu al Ombudsmanului tendinţei de reducere a balastului denotă o înţelegere eronată a modului în care ar trebui să funcţioneze un serviciu public. 
Mai mult, ultimii ani au demonstrat că IPNA din când în când are nevoie de un judecător independent care ar contribui la soluţionarea conflictelor apărute atât în interiorul instituţiei cât şi a celor dintre instituţie şi alte instituţii sau public (cazul unei emisiuni despre homosexualism; cazul Scorpan; cazul Nantoi). În plus, cele 653 de scrisori de la diferite instituţii, cele circa 2000 de mesaje recepţionate prin intermediul poştei electronice, şi 69 de petiţii înregistrate numai în 2012 ar fi găsit răspuns rapid şi competent, dacă în cadrul instituţiei exista o persoană abilitată în acest sens. Este cazul să amintim, de asemenea, faptul că, în 2007, CO al IPNA Compania „Teleradio-Moldova” a aprobat Regulamentul intitulat „Standardele profesionale şi principiile eticii jurnalistice în emisiunile IPNA Compania «Teleradio-Moldova»” (hot. nr. 1/35 (2) din  07.11.2007) care prevedea, la punctul 16, instituirea funcţiei de „Ombudsman/tutore al standardelor profesionale şi al principiilor etice ale jurnalismului” (pag.47 din Regulament). Aşadar, ideea creării unui astfel de serviciu în cadrul instituţiei publice a audiovizualului există de mai mult timp. Reluarea discuţiilor la această temă în 2011 a constituit oportunitatea pentru IPNA de a transforma ideea în realitate, lucru care nu s-a întâmplat. Prin urmare, la capitolul Serviciul Ombudsmanului IPNA Compania „Teleradio-Moldova” a înregistrat o stagnare vădită. Este adevărat că instituţia are priorităţi fixate în Caietele de sarcini şi în Direcţiile strategice de dezvoltare pe care trebuie să le realizeze în termenele stabilite, precum şi probleme, inclusiv financiare, care împiedică sau încetinesc derularea anumitor activităţi planificate. Cu toate acestea, însă, rămânem la ideea exprimată de P.F. Drucker că „rezultatele provin din exploatarea oportunităţilor, nu din rezolvarea problemelor”. Considerăm că IPNA Compania „Teleradio-Moldova” a avut oportunitatea să instituie Serviciul Ombudsmanului, care i-ar fi oferit mai multă deschidere şi transparenţă, ar fi construit o legătură mai strânsă cu publicul, şi ar fi fost o acţiune de pionerat în domeniul mass-media din ţară, ceea ce i-ar fi conferit calitatea de instituţie de referinţă, cel puţin, pe acest segment. 
II.3. Achiziţiile de la producătorii independenţi autohtoni
“Relaţia  dintre radiodifuzorul public şi producătorii independenţi” a constituit tema discuţiilor şi dezbaterilor unei conferinţe naţionale cu prezenţă internaţională organizată de APEL cu sprijinul Fundaţiei Soros Moldova pe 3 şi 4 octombrie 2011 în incinta Casei Radio. Necesitatea acestor discuţii a fost dictată de gradul scăzut de claritate a colaborării dintre IPNA şi producătorii independenţi la acel moment, precum şi de conştientizarea importanţei acesteia pentru fortificarea independenţei editoriale şi diversificarea produsului oferit de radiodifuzorul public. Dezbaterile în cadrul conferinţei, cu participarea administraţiei IPNA, a experţilor străini şi a producătorilor independenţi autohtoni au confirmat faptul că relaţia dintre cele două părţi trebuie să fie una de cooperare din ce în ce mai accentuată. Ca rezultat, IPNA Compania „Teleradio-Moldova” a fixat printre priorităţile Caietului de sarcini pentru anul 2012 sporirea cotei de produse achiziţionate de la producătorii independenţi. Radiodifuzorul public a reuşit parţial să realizeze acest deziderat, dictat, în primul rând, de legislaţie. La nivel european, documentul care ghidează statele în acest domeniu este Directiva europeană 89/552/CEE privind promovarea operelor audiovizuale europene şi a producţiilor independente, numită şi Directiva „Televiziune Fără Frontiere"  care prevede pentru statele membre UE “rezervarea unei cote de cel puţin 10% din timpul de emisie (din care se scade timpul dedicat ştirilor, evenimentelor sportive, jocurilor, serviciilor teletext şi teleshopping) sau de cel puţin 10% din bugetul de programe pentru operele europene create de producători independenţi” (art.5). La nivel naţional, articolul 51 (p.2) al Codului Audiovizualului al Republicii Moldova stipulează că: „pentru a încuraja şi promova realizarea producţiei autohtone şi a asigura ca programele sale să ofere o varietate largă de opinii şi perspective, Compania (n.a.„Teleradio-Moldova”) va tinde să obţină 20% din serviciile sale de programe de la producătorii independenţi din Republica Moldova”. Direcţiile strategice de dezvoltare a IPNA pentru anii 2010-2015 prevăd „extinderea cooperării cu producătorii independenţi, instituţiile culturale (producţii externe de muzică şi teatru), autorităţile locale” (p.6). Nu în ultimul rând, Consiliul de Observatori al IPNA Compania „Teleradio-Moldova” a adoptat Regulamentul privind parteneriatul dintre IPNA Compania „Teleradio-Moldova” şi producătorii independenţi autohtoni (hot. nr.168 din 29.12.2011, modificat prin hot.nr. 5 din 17.01.2012) care prevede că : „începând cu anul 2012, Compania va rezerva parte din timpul de emisie, sau parte din bugetul de programe pentru  producţii independente. Eşalonat, în 5 ani, Compania va atinge şi va menţine cota de cel puţin 10 la sută din timpul de emisie, sau cota de cel puţin 10 la sută din bugetul de programe destinat producţiilor independente. Cel puţin 60 la sută din respectiva cotă va viza producţiile independente noi” (p.1.8).
În proiectul Raportului de activitate a Companiei pentru anul 2012 găsim mai multe referiri la cooperarea dintre radiodifuzorul public şi producătorii independenţi, deşi nu întotdeauna este clară natura acesteia. Autorii proiectului Raportului recunosc faptul că „parteneriatul dintre IPNA Compania „Teleradio-Moldova” şi producătorii independenţi autohtoni a cunoscut în 2012 o uşoară dezvoltare, în special în materie de coproducţie şi colaborare”. De exemplu, la pagina 48 a proiectului Raportului anual de activitate citim că „la Radio Moldova Actualităţi au fost difuzate cicluri de programe audiovizuale „preluate de la producătorii independenţi”, iar după enumerarea a 9 denumiri de emisiuni se menţionează şi „rubricile realizate în colaborare cu producătorii independenţi”. Cumulate, aceste programe au constituit 3,6% din emisia originală, în Caietul de sarcini fiind fixat obiectivul de 3%. La pagina 55 a proiectului Raportului găsim referiri la rubrici realizate în coproducţie şi parteneriat cu diverse instituţii (Administraţia se stat a drumurilor, CNSM, CNAM, BDR Associates Communication Group, API). Cota procentuală a acestora nu este indicată. Prin urmare, nu este clar dacă aceste rubrici sunt parte a celor 3,6% indicate mai sus sau trebuie calculate separat. La TV Moldova 1 a fost creată rubrica „Alternative” pentru plasarea produsului televizat autohton din exteriorul televiziunii. Două cicluri de emisiuni au avut o prezenţă constantă la această rubrică (ciclurile „Reporterul de gardă”, achiziţionat în cadrul proiectului de achiziţii de la producătorii independenţi, şi „Discriminarea pe înţelesul tuturor”). De asemenea, Televiziunea a pus pe post mai multe emisiuni donate de studiourile independente („Suport pentru consolidarea încrederii”,  „Teritoriul încrederii. Ce reprezintă formatul 5+2”, mai multe emisiuni muzicale), dar şi coproduse cu diverşi parteneri („Natura în obiectiv”, „Parteneriate pentru fiecare copil”, „Părinţi şi copii”, „Ştiinţă şi inovare”, „Dialog social”). „Ca volume de emisie toate aceste parteneriate subscriu îndeplinirea volumelor de achiziţii de programe autohtone – 5,54% faţă de 5% planificate în Caietul de sarcini 2012” – se menţionează în proiectul Raportului. Textul proiectului Raportului nu specifică, însă, faptul că în Caietul de sarcini cele 5% vizau emisia originală, iar cele 5,54% realizate sunt din volumul total de emisie TV. În plus, cele 5,54% includ: produse televizuale achiziţionate/donate de producătorii independenţi (0,98% p. 85, sau 0,99% p.78); spectacole de teatru (0,94%); concerte şi festivaluri (3,62%). Emisiunile coproduse şi/sau achiziţionate trebuiau să atingă, conform Caietului de sarcini, până la 20 % din emisia originală. În realitate, la TV Moldova 1, produsele achiziţionate/donate de la producătorii autohtoni au constituit 40º 12´, sau 1,38% din volumul de emisie în prima difuzare (2915 ore). Constatarea noastră, în acest sens, este că deşi Caietul de sarcini nu vorbeşte despre donaţii, darea de seamă anuală pune accent pe acest tip de produse achiziţionate. Un alt element care merită menţionat este cota de produse televizuale achiziţionate din exteriorul ţării, care a reprezentat 21,80% din volumul total de emisie TV (faţă de 0,98%, produse televizuale achiziţionate/donate de producătorii independenţi).  De asemenea, nu este clar dacă aceste cote au fost calculate din volumul total de emisie, sau s-a ţinut cont de prevederile Directivei „Televiziune Fără Frontiere" referitoare la calcularea cotei produselor achiziţionate excluzând timpul dedicat ştirilor, evenimentelor sportive, jocurilor, serviciilor teletext şi teleshopping. O claritate în acest sens ar fi un semn de respect pentru public şi ar oferi un grad mai mare de transparenţă a felului cum a fost gestionată IPNA Compania „Teleradio-Moldova”.
În Anexa 3 a proiectului Raportului anual de activitate, intitulat „Lista contractelor de achiziţie”, putem observa că în 2012 IPNA Compania „Teleradio-Moldova” a organizat 2 licitaţii publice în scopul achiziţionării produselor de la producători autohtoni (anunţurile despre organizarea acestora sunt plasate pe site-ul www.trm.md). Procesele verbale nr. 23/a din 21.06.2012, nr. 28 din 18.07.2012 şi nr. 28/a din 20.07.2012 demonstrează faptul că niciun produs nu a fost achiziţionat în urma acestor licitaţii. De asemenea, prin modalitatea COP (cererea ofertei de preţuri) nu a fost achiziţionat nici un produs pe 21.08.2012, în schimb lucrul acesta s-a întâmplat pe 06.02.2013, IPNA achiziţionând de la AO „Institutul Naţional de Filantropie şi Dezvoltare Socială din Moldova” produse în sumă de 51250,00 mii lei (contractul nr. 78 din 06.02.2013). (Deşi în prezentul studiu de caz analizăm prevederile şi realizările Caietului de sarcini pentru 2012, am inclus aceste date deoarece ele sunt parte a raportului de activitate a IPNA pentru 2012). În aceeaşi Anexă este stipulat că prin forma OSS (achiziţie dintr-o singură sursă), radiodifuzorul public a achiziţionat în 2012 de la AO Asociaţia „V.I.P.” a Telejurnaliştilor Independenţi din Republica Moldova produse în sumă de 164500,00 mii lei (contractul nr. 280 din 02.08.2012). În total, în anul 2012 „Teleradio-Moldova” a achiziţionat de la producătorii autohtoni independenţi produse în sumă de 215750,00 mii lei, deşi în planul bugetar nu se regăseşte o sumă prevăzută pentru atare activitate. În acest context, lăudabil este faptul că pentru anul 2013 bugetul Companiei prevede, în premieră, suma de 200,0 mii lei din surse bugetare pentru achiziţionarea programelor autohtone. Tot pentru 2013 Caietul de sarcini prevede următoarele obiective în ceea ce priveşte relaţia cu producătorii independenţi: la Radio Moldova – 5 % din volumul de emisie va fi asigurat cu produse achiziţionate, iar la TV Moldova 1 ponderea emisiunilor coproduse şi/sau achiziţionate va creşte până la 5,08 % din volumul emisiei originale. Documentul mai stipulează că „timp de câţiva ani volumul achiziţiilor programelor autohtone va creşte până la 10%”, dar nu se specifică termenele în care se va ajunge la această cotă. Formularea acestei prevederi este neclară, deoarece conform Dicţionarului explicativ al Limbii Române „câtiva” înseamnă „un număr mic, puţin timp, nu prea multă vreme”. Prin urmare, claritatea textului Caietelor de sarcini şi a Rapoartelor de activitate este imperioasă. Achiziţiile de la producătorii independenţi, coproducţiile, parteneriatele şi donaţiile nu sunt sinonime, deci ele trebuie delimitate clar în prevederile şi realizările formulate în documentele radiodifuzorului public. Acest lucru ar facilita înţelegerea din partea contribuabilului. Nu în ultimul rând, publicarea pe site-ul Companiei a rezultatelor licitaţiilor publice sau a altor modalităţi de achiziţionare a produselor audiovizuale ar fi binevenită pentru transparenţa procesului. Pe 22 martie 2013 pe www.trm.md, la categoria Achiziţii găsim anunţuri cu privire la licitaţiile din iunie 2012. Nu este clar, însă, dacă aceste licitaţii au avut loc, şi cu ce rezultate s-au soldat. Aşadar, chiar dacă, în anul 2012, au fost întreprinse eforturi pentru fortificarea relaţiei dintre IPNA Compania „Teleradio-Moldova” şi producătorii independenţi, acestea au fost insuficiente pentru atingerea obiectivelor propuse. 
II. 4. Funcţionalitatea subdiviziunilor formate în 2011-2012
a) Serviciul dezvoltare strategică
Serviciul Dezvoltare strategică a fost creat în octombrie 2011 şi este un serviciu comun subordonat direct Preşedintelui IPNA Compania “Teleradio-Moldova”. Conform declaraţiilor şefului Serviciului, la data creării au fost 7 angajaţi. Apoi, numărul lor s-a redus până la 3, iar în prezent posedă dosare 2 angajaţi. Schema de încadrare pentru anul 2011, anexată la Hotărârea CO nr. 4 din 19.01.2011 nu prevede instituirea acestui serviciu. Schema de încadrare este modificată în luna martie, iar în anexa Hotărârii nr. 31 din 18.03.2011 găsim o singură unitate (Şef serviciu) pentru respectivul departament. În luna noiembrie, deci după crearea departamentului, numărul unităţilor este completat până la 3 (hot. 142 din 18.11.2011), acelaşi număr fiind aprobat pentru anii 2012 şi 2013 (hot. nr. 4 din 17.01.2012 - completată prin hot. nr.83 din 11.09.2012; şi hot. nr. 10 din 25.01.2013). În aceste condiţii, nu este clar de ce iniţial au fost 7 angajaţi, şi de ce actualmente sunt doar 2. Potrivit şefului subdiviziunii, Serviciul dezvoltare strategică are următoarele responsabilităţi:

1. „Elaborează proiecte de acte normative, repere editoriale ce contribuie la dezvoltarea strategică a instituţiei;

2. Coordonează cu subdiviziunile, oferă modele de volum de emisie, criterii de activitate pentru acestea, etc;
3. Realizează rapoarte pentru departamente privind prevederile şi realizările în ceea ce priveşte audienţa, evenimentele organizate în cadrul companiei etc;
4. Studiază tendinţele de dezvoltare a audiovizualului, a pieţei şi elaborează recomandări în acest sens;
5. Urmăreşte respectarea reperelor editoriale prin monitorizarea emisiei interne;
6. Studiază piaţa media locală;
7. Efectuează evaluări interne, elaborează norme şi indicatori de eficienţă; 

8. Monitorizează realizarea prevederilor Direcţiilor strategice de dezvoltare, anii 2010-2015; 

9. Studiază convergenţa produselor în multimedia, participă la dezvoltarea sectorului New Media”. 

Potrivit datelor proiectului Raportului anual de activitate, în 2012 Serviciul dezvoltare strategică a realizat următoarele activităţi:

1. „A pregătit notiţe informative cu privire la site-ul IPNA, analiza ştirilor de pe trm.md; 

2. A realizat 5 monitorizări ale “Mesager-ului” cu varii ocazii;

3. A elaborat Raportul de monitorizare pe luna ianuarie 2012 (prezenţa subiecţilor politici în emisie şi monitorizarea internă din 27.02.-04.03.2013);
4. A pregătit şi prezentat informaţia cu privire la temele abordate în programul “Mesager” în perioada 27.11.2012-06.12.2012 ş.a);

5. A elaborat un amplu raport de monitorizare pentru luna ianuarie 2012, care a vizat prezenţa subiectelor analitice la Televiziune şi Radiodifuziune;

6. A elaborat câteva studii de caz (emisiunea “Moldova în direct” din 04.10.2012, “Mesager-ul” din 17.02.2012).

De asemenea, în contextul valorificării elementelor politicii de program a radiodifuzorului public, Serviciul s-a implicat prin expunerea unor sugestii sau susţinerea informaţională pe intern şi extern în următoarele activităţi:
1. Elaborarea studiului comparativ privind grila de emisie a TV Moldova 1;
2. Pregătire informaţiei referitoare la realizarea acţiunilor şi măsurilor de politică a sectorului cultură în anul 2011;
3. Participarea la discutarea planului de producţie al TV Moldova 1, elaborarea şi expunerea de sugestii privind grila-cadru a TV pentru anul 2012;
4. Discutarea proiectelor de perspectivă a unor emisiuni televiziuale, redactarea tezelor cu privire la politica editorială a Departamentului multimedia, modul de respectare a grilei de program la Radio şi Televiziune, fiind vizată respectarea programării şi difuzării spectacolelelor; 
5. Rectificarea Caietului de sarcini în conformitate cu obiecţiile organizaţiilor non-guvernamentale.
În acelaşi context, Serviciul a studiat tendinţele de dezvoltare a pieţii audiovizualului naţional şi internaţional, pregătind notiţe informative cu privire la posturile de Radio - lideri în piaţa audiovizuală, emisiunile postului de radio din oraşul Tiraspol, precum şi o scurtă trecere în revistă a situaţiei în spaţiul mediatic radio din Chişinău (ianuarie 2012). De asemenea, „a fost pregătită o investigaţie comparativă a audienţei Radio/TV în baza a două studii de audienţă a mass-media pentru anul 2011, realizate de CIJ în lunile aprilie şi decembrie 2011”. Serviciul a mai expertizat Regulamentul cu privire la publicitatea electorală, a redactat şi prezentat Regulamentul de salarizare, a elaborat Studiul comparativ al Regulamentului IPNA cu privire la evaluarea performanţelor profesionale, a înaintat propuneri de modificare a Regulamentului privind selectarea, angajarea prin concurs a salariaţilor în funcţii de creaţie sau de conducere în cadrul IPNA. În anul 2012 a fost înaintat proiectul “Modernizarea Statutului IPNA al Companiei “Teleradio-Moldova”. În cadrul acestuia au fost organizate la 24 august şi 12 decembrie 2012, două mese rotunde cu participarea reprezentanţilor societăţii civile, având ca temei modernizarea statutului. A fost expus conceptul noului statut, elucidate viziuni şi abordări legate de schimbarea actului normativ. Întru susţinerea normativelor în conformitate cu care se derulează procesul de creaţie au fost elaborate criteriile de achiziţie a produselor audiovizuale de la producătorii autohtoni, normele de timp pentru realizarea procesului tehnologic şi de creaţie în Radio. Serviciul a pregătit o notă informativă cu privire la toate actele normative în vigoare din instituţie, a inventariat încăperile din Casa Radio şi blocurile cu 3 şi 5 etaje de la Televiziune, a elaborat proiectul unui amendament la Legea achiziţiilor publice şi scrisoarea către Comisia de specialitate a Parlamentului Republicii Moldova”.
Din cele relatate mai sus, observăm că o mare parte din activităţile Serviciului dezvoltare strategică se referă la punctele 1 (elaborează proiecte de acte normative, repere editoriale ce contribuie la dezvoltarea strategică a instituţiei) şi 5 (urmăreşte respectarea reperelor editoriale prin monitorizarea emisiei interne) din lista celor 9 blocuri de responsabilităţi principale ale subdiviziunii. Blocurile 2 (coordonează cu subdiviziunile, oferă modele de volum de emisie, criterii de activitate pentru acestea), 4 (studiază tendinţele de dezvoltare a audiovizualului, a pieţei şi elaborează recomandări în acest sens), 6 (studiază piaţa media locală), 7 (efectuează evaluări interne, elaborează norme şi indicatori de eficienţă) şi 9 (studiază convergenţa produselor în multimedia, participă la dezvoltarea sectorului New Media) au fost realizate parţial. Punctele 3 (realizează rapoarte pentru departamente privind prevederile şi realizările în ceea ce priveşte audienţa, evenimentele organizate în cadrul companiei) şi 8 (monitorizează realizarea prevederilor Direcţiilor strategice de dezvoltare, anii 2010-2015) au rămas neacoperite - cel puţin în textul proiectului Raportului anual de activitate nu sunt menţionate expres activităţi ce s-ar înscrie în respectivele prevederi. În acelaşi context, este dificil să plasăm la unul din cele 9 blocuri de responsabilităţi inventarierea încăperilor din Casa Radio şi blocurile cu 3 şi 5 etaje de la Televiziune.

Aşadar, Serviciul Dezvoltare strategică al IPNA Compania „Teleradio-Moldova” are o importanţă vitală pentru instituţie, în sarcina sa fiind puse elemente-cheie pentru funcţionarea eficientă a acesteia. În acest context, considerăm că cifra de două persoane care asigură realizarea tuturor sarcinilor este insuficientă. Fiind vorba despre un serviciu comun, care trebuie să cuprindă prin coordonare toate departamentele şi subdiviziunile radiodifuzorului public, el trebuie să aibă suficientă capacitate fizică şi intelectuală pentru a elabora produse calitative şi corespunzătoare denumirii subdiviziunii. Dezvoltarea strategică presupune, pe lângă activitatea curentă, obişnuită (în speţă, elaborarea Caietelor de sarcini şi a Rapoartelor de activitate), una mult mai complexă, iar ea se referă la acţiunile care, fiind corect alese, planificare şi implementate, conduc mai uşor întreaga instituţie spre realizarea scopurilor propuse. Atingerea obiectivelor mari trebuie să se realizeze prin intermediul activităţilor mici, iar pentru a da randament oamenii trebuie să împartă sarcinile. Oricât de bun este un angajat, el va ceda la un moment anumit în faţa avalanşei de responsabilităţi. Un exemplu în acest sens îl pot constitui textele Caietelor de sarcini sau ale Rapoartelor de activitate care, în special în prima variantă au un aspect haotic şi de multe ori neclar. Acest lucru este rezultatul concentrării unui singur angajat pe elaborarea respectivelor documente. Coordonarea activităţii departamentelor şi subdiviziunilor se profilează în aceste materiale sub forma „lipirii mecanice” a părţilor de informaţie venite de la fiecare dintre ele. În acest sens, nu cooperarea dintre departamente este condamnabilă, ci adoptarea celei mai simple formule de scriere a textelor de acest gen. Subdiviziunea nu are capacităţi suficiente, deci este nevoie de suplimentarea numărului de angajaţi, astfel încât eficienţa Serviciului dezvoltare strategică să crească. Recomandarea este cu atât mai valabilă cu cât, pentru anul 2013, Serviciul Dezvoltare strategică şi-a propus focusarea atenţiei asupra unor activităţi ca: 

1. Funcţionarea paginii web oficiale a Companiei în limbile rusă şi engleză;
2. Elaborarea studiului de caz ,,Postul de radio lider pe spaţiu”;
3. Evaluarea situaţiei în spaţiul de unde medii;
4. Elaborarea studiului de emisie ,,Moldova 1- PRIME. Confruntarea grilelor de emisie”;
5. Dezvoltarea sistemului de achiziţii de divertisment şi filme din afară;

6. Creşterea numărului de coproducţii. 
b) Departamentul Multimedia
 Departamentul Multimedia al IPNA Compania „Teleradio-Moldova” a fost creat în decembrie 2011 cu suportul Programului Comun al Consiliului Europei şi Uniunii Europene „Susţinerea Democraţiei în Moldova”. Conform informaţiilor din proiectul Raportului de activitate a Companiei pentru anul 2012, „portalul www.trm.md  reprezintă un mijloc de extindere a ariei de acoperire cu produse marca TRM, cu misiunea de a promova, difuza şi arhiva produsele Companiei în spaţiul on-line. De asemenea site-ul are rol de instrument de feedback din partea consumatorilor de newmedia şi permite mai multe modalităţi de comunicare directă cu aceştia precum: comentariile integrate în site, ce oferă posibilitatea utilizatorului să comenteze în baza contului de facebook, twitter, linkedin, disqus sau chiar comentarii anonime; mesaje primite pe e-mail; sondaje; mesaje şi sugestii recepţionate pe paginile Companiei din cadrul reţelelor sociale. Un alt rol al Departamentului este de a crea ştiri în format multimedia, prin preluarea acestora din buletinele de ştiri de la Moldova 1, din radiojurnalele de la Radio Moldova Actualităţi, creând astfel ştiri complexe ce conţin materiale video, audio, text. Politica editorială a portalului trm.md este în concordanţă cu politica editorială a Companiei, respectând cu stricteţe specificările din Codul Audiovizualului şi Statutul Companiei”. Remarcăm, în acest context, că legislaţia Republicii Moldova, inclusiv Codul Audiovizualului, nu reglementează domeniul online, deci Departamentul Multimedia nu trebuie să aibă drept obiectiv respectarea „cu stricteţe” a specificărilor inexistente din Cod. În continuare, textul proiectului Raportului de activitate spune că: „Un aspect important al politicii editoriale este promovarea şi plasarea produselor Companiei „Teleradio-Moldova” precum ştiri, emisiuni tematice, emisiuni în direct şi înregistrate de la Radio şi TV în spaţiul online, asigurând astfel arhivarea acestora şi posibilitatea de a fi accesate ulterior din orice colţ al lumii şi la orice oră a zilei. La ora actuală, site-ul www.trm.md oferă următoarele produse multimedia:

· Ştiri cu text, imagini, video, audio;

· Arhivă de emisiuni;

· Streaming TV (Moldova 1)/Radio (Radio Moldova Actualităţi, Radio Moldova Tineret, Radio Moldova Muzical, Radio Moldova Internaţional);               

· Program emisiuni Moldova1/Radio Moldova;                                                                 

· Promo pentru emisiunile ce urmează să fie difuzate;

· Produsele multimedia şi disponibilitatea lor pe telefoane mobile, tablete sau alte device-uri;

· Actele normative şi decizionale din secţiunea TRM, care contribuie la transparenţa Companiei.

În anul 2012 au fost implementate câteva intrumente şi modificări la site pentru sporirea accesibilităţii acestuia, precum şi varianta mobilă a portalului (m.trm.md).  De asemenea, Compania „Teleradio-Moldova” şi-a făcut simţită prezenţa şi în cadrul mai multor reţele sociale. Zilnic, pe paginile reţelelor sociale sunt distribuite materialele plasate pe site, galerii de poze de la evenimente, comentarii, anunţuri, materiale video,etc. TRM.md poate fi găsit pe facebook, odnoklassniki, twitter, google+, vkontakte. Utilizatorii pot comenta materialele distribuite în cardul reţelelor de socializare, pot să expedieze mesaje private, mesaje publice, precum şi material ataşat - linku-ri, imagini, video. Tot pe parcursul anului 2012, site-ul www.trm.md a semnat şi a respectat câteva contracte de parteneriat. Printre parteneri se numără site-ul televiziunii publice Deutsche Welle din Germania, www.dw.de, www.privesc.eu, ERSTE Foundation. De asemenea, pe parcursul anului, site-ul a suferit schimbări la capitolul utilităţi şi design. Au fost create mai multe locuri pentru bannere, au fost adăugate, în prima pagină, butoanele cu link către reţele sociale, RSS, arhiva şi alte butoane care să ducă spre stream-urile live de la Radio şi TV. Pentru stream-urile de la Radio Moldova Actualităţi, Radio Moldova Tineret şi Radio Moldova Muzical a fost modificat playe-rul şi au mai fost adăugate câteva stream-uri cu calitate diferită a sunetului. La stream-ul de la TV a mai fost adăugat un canal aferent cu o calitate mai joasă, care ar oferi posibilitatea utilizatorilor cu conexiunea slabă la internet să privească emisiunile în regim on-line. Site-ul a fost optimizat şi din punct de vedere SEO (n.a. Search Engine Optimization - Optimizarea pentru motoare de căutare, un proces de perfecționare (favorizare) a vizibilității paginilor web în cadrul ordonării rezultatelor căutării) creându-se pagini dinamice, elaborându-se reguli de scriere pentru imagini, atributele imaginilor, au fost selectate cuvinte - cheie reprezentative, etc”.

Conform datelor aceluiaşi proiect de Raport, „pe parcursul anului 2012, site-ul www.trm.md a înregistrat circa 5,5 mln. de vizualizări, peste 1,5 mln de vizitatori şi peste 600 mii de vizitatori unici. Din numărul total de vizitatori 61,47 % sunt vizitatori fidelizaţi, iar 38,53 % sunt vizitatori noi. Din punct de vedere geografic, portalul a fost vizitat din peste 160 de ţări, în fruntea clasamentului aflându-se Republica Moldova cu 72,08%, urmată de România cu 5,79%, Italia – 4,23%, Rusia – 3,40%, SUA – 2,11%. Cele mai vizitate pagini din cadrul site-ului, pe parcursul întregului an, s-au dovedit a fi: pagina principală: 12,4%; TV on-line: 7,62%; pagina TV: 5,43%; pagina de ştiri: 3,32%; pagina Radio: 3,03%, urmate de paginile: Eurovision 2012, Programul TV, Programul Radio, pagina Corporativa, etc”. Datele sunt disponibile datorită opţiunii Google Analitics.  

Potrivit şefului subdiviziunii, Departamentul Multimedia are opt angajaţi (schema de încadrare pentru anul 2011 a prevăzut iniţial o singură unitate pentru Serviciul Multimedia – hot. CO nr.31 din 18.03.2011, iar ulterior – 11 unităţi pentru Departamentul Multimedia – hot. CO nr. 124 din 11.10.2011), dintre care şapte sunt jurnalişti şi unul este tehnician. Site-ul www.trm.md nu are un administrator unic, fiecare angajat contribuind la gestionarea conţinutului acestuia. Departamentul colaborează cu redacţiile pentru ca ştirile să apară pe portal, o parte dintre acestea fiind preluate de la redacţii, altele fiind produse proprii ale Departamentului. Conform declaraţiilor şefului Departamentului, zilnic pe site-ul www.trm.md apar aproximativ 30 de ştiri, în timp ce norma de scriere şi postare este de 15 materiale. Din aceste date reiese că cei şapte jurnalişti scriu maximum 2 ştiri pe zi. În condiţiile în care nu toate ştirile sunt produse proprii ale Departamentului, cifra de 30 de ştiri pe zi este infimă. Nu există un forum al site-ului. Utilizatorii pot aprecia şi comenta materialele doar pe canalele de pe reţelele sociale. În lipsa forumului, în emisia Radio şi TV se fac foarte rar referiri la opiniile utilizatorilor, în schimb site-ul este pomenit în permanenţă în cadrul ştirilor sau a altor emisiuni Radio şi TV. Directorul departamentului şi Content Managerul decid ce emisiuni de la Radio se dau şi on-line. Decizia este coordonată cu directorul de programe. Aceste persoane, inclusiv editorul senior răspund în mod special de ceea ce se plasează pe site. Deci, nu există criterii de selecţie a materialelor radio care ajung pe www.trm.md, ci este o alegere subiectivă a echipei menţionate. 
Dincolo de datele prezentate în Raportul anual de activitate şi declaraţiile Şefului subdiviziunii, putem spune că, în general, site-ul www.trm.md corespunde ca şi aspect cu respectarea celor mai importante criterii pentru designul unui site recunoscut de specialişti. Aranjarea pe orizontală a categoriilor site-ului permite o navigare uşoară între materialele publicate. În acelaşi timp, site-ul nu este atât de animat cât s-ar fi dorit din partea unei pagini ce încorporează ştiri de pe întreg teritoriul ţării, din surse diferite şi cu un caracter variat. Partea superioară a site-ului este divizată în trei coloane, prima fiind un slider (cursor) cu 6 materiale considerate importante (Ultima oră), în coloana a doua fiind puse promo-uri către live-ul programelor TV Moldova 1 şi Radio Moldova, iar coloana a treia oferă două linkuri (legături) către alt tip de informaţii (Digest) şi informaţie generală privind IPNA. Este greu să înţelegem ce înseamnă Ultima oră, deoarece categoria cuprinde 6 ştiri plasate la interval de cel puţin 20 de minute, deci, cumulate, acestea depăşesc o oră. Mai mult, de exemplu pe 20 martie, la ora 14.45, la Ultima oră erau plasate 3 ştiri din ziua în curs şi 3 din ziua precedentă. Deşi aspectul este unul plăcut, deranjează lipsa unui sinopsis pentru fiecare material promovat. În locul descrierii materialului, sunt prezente două paranteze pătrate cu puncte de suspensie între ele. Indirect se creează impresia de "nu am ce spune cu privire la aşa ceva". De asemenea, pe pagina principală lipsesc instrumentele de căutare. Este adevărat, acestea pot fi găsite în paginile subordonate, dar cu siguranţă nu toţi utilizatorii site-ului cunosc acest lucru. În schimb, aplicaţiile Curs BNM (care, apropo, nu este clar pentru ce zi este valabil şi afişează doar cifra de cumpărare) sau Meteo lipsesc de pe pagina principală şi de pe TRM, şi sunt inserate, haotic, pe unele din cele subordonate (de exemplu, pe pagina de Ştiri găsim Cursul valutar, nu şi rubrica Meteo, la TV şi la Radio sunt prezente ambele, la Digest – doar cursul BNM). Dacă s-a decis că aceste informaţii trebuie plasate pe site-ul www.trm.md, atunci ele sunt din categoria „utilitare” sau Info Util, cum apare pe site, şi este cazul să fie accesibile pe pagina de start. 

Este salutabilă, pe de o parte, prezenţa header-ului (antetului) site-ului cu linkuri spre profilurile de Facebook, Twitter şi YouTube, ca şi spre banda de RSS (Really Simple Syndication - o familie de formate de fluxuri web care facilitează partajarea ştirilor şi permit cititorilor fideli anumitor pagini să fie informaţi la actualizarea conţinutului de pe aceste pagini web) şi arhiva digitală. Alături de aceste linkuri se află numele fiecărei categorii din site, grupate într-un meniu uşor de accesat şi utilizat. Gruparea ştirilor pe domenii ordonează site-ul şi ajută consumatorul să găsească mai repede informaţia pe care o caută. Pe de altă parte, însă, este remarcată lipsa unui buton mare "LIVE", chiar dacă astfel de butoane există în diviziunea descrisă anterior. De multe ori, neavând timp să cauţi fiecare element din pagină, rişti să nu vezi butoanele mai mici de pe promo-uri. Navigând mai jos în pagină observăm categoriile orizontale Ştiri, TV, Radio, Digest, Teleradio-Moldova, adică aceleaşi categorii din meniul de sus şi secţiunea animată din header-ul site-ului. Durata de încarcare a site-ului la prima rulare este destul de mare, dar acceptabilă ca să nu schimbi site-ul înainte de timp. Navigarea de la o pagină la alta este înceată. Pentru cineva cu o viteză mai mică de internet ar putea fi o problemă să aştepte peste 30 de secunde pentru o pagină.

În ceea ce priveşte actualizarea site-ului www.trm.md, şi mai ales promptitudinea cu care sunt postate ştirile (în special la rubrica Ultima oră), observaţiile noastre permit să afirmăm că viteza de reacţie a colaboratorilor Departamentului Multimedia nu este foarte mare. Un exemplu elocvent în acest sens îl serveşte ziua de marţi, 5 martie 2013, în care a fost demis Guvernul Filat 2. Cu menţiunea că transmisiunea online a şedinţei Parlamentului a fost calitativă, ştirile au fost postate cu întârziere de 12-15 minute faţă de evenimentele produse în Parlament, dar şi faţă de alte site-uri (www.unimedia.md sau www.jurnal.md). De exemplu, la ora 12.12, când pe Unimedia apăreau deja fragmente din declaraţiile deputatului Mihai Godea, pe www.trm.md ultima actualizare fusese făcută la 11.56 cu declaraţiile lui Mihai Ghimpu. Între deputatul liberal şi cel neafiliat au mai fost două discursuri, postate pe site-ul Companiei mult mai târziu. La ora 12.34 pe www.trm.md are loc o nouă actualizare, iar discursului lui Igor Dodon îi este atribuită ora 12.15 (care a vorbit la 11.40, înaintea lui Mihai Ghimpu). La 12.39 (cu indicarea în ştire a orei 12.20) este postat discursul lui Mihai Godea. În timpul real, în Parlament vorbea Valeriu Streleţ (pe Unimedia crâmpeie din discursul acestuia au fost date la 12.34, deputatul începându-şi discursul la 12.33; iar pe jurnal.md la 12.35 erau postate fragmente din discursul lui Tudor Deliu care intervenise la 12.20). La ora 12.42 în cadrul şedinţei vorbeşte ultimul deputat programat pentru acea zi, democratul Adrian Candu, iar pe site-ul www.trm.md cea mai recentă actualizare fusese efectuată la 12.20 (discursul lui Mihai Godea). Pe www.unimedia.md discursul lui Candu nu a fost postat, la 12.46 apărând doar poza acestuia, iar pe www.jurnal.md mult mai târziu. Deoarece la ora 12.49 în Parlament a început procedura de votare, următoarea ştire de ultimă oră pe www.trm.md apare concomitent cu Unimedia şi jurnal.md, la 12.51 cu titlul: Deputaţii au decis – Guvernul a fost demis. În arhiva pentru ziua de 5 martie 2013 găsim toate cele 11 discursuri din cadrul şedinţei Parlamentului, iar orele postării nu coincid cu cele pe care le-am fixat noi în acea zi, şi sunt mult mai aproape de timpul real în care s-au întâmplat evenimentele. Următoarele ştiri de la rubrica Ultima oră au fost postate pe 5 martie la orele 13.22, 13.33, 14.04, 16.24, 15.48, 16.29, 17.57, 19.10 (alături de care era ştirea de la 13.22), 19.59 şi 22.05. Observăm că, într-o zi solicitantă şi cu mai multe evenimente care trebuiau transformate în ştiri, site-ul Companiei publice a avut şi câte o oră de pauză între actualizări, ceea ce contravine sensului noţiunii de actualizare. Cantitativ, numărul ştirilor postate zilnic variază de la o zi la alta. De exemplu, pe 5 martie au fost postate 29 de ştiri, pe 10 marite – 13 ştiri, iar pe 19 martie găsim 23 de ştiri. În acest context, dificultatea pentru consumator constă în faptul că, la rubrica Ştiri nu poate vedea decât ştirile din ultimele 10 zile. Pentru cele mai vechi trebuie să acceseze Arhiva, unde, pe lângă Ştiri, sunt inserate şi emisiuni, promo-uri, etc., orele postărilor fiind adesea haotice şi lipsite de consecutivitate cronologică. 

Tot haotică este subdiviziunea Evenimente speciale de la rubrica TV. Primul eveniment plasat la această rubrică este Aprindeţi luminile, datat cu luna decembrie 2012, fiind urmat de un şir de alte evenimente din 2012, sfârşindu-se cu categoria 8 Martie 2013, înainte de el fiind postate ştiri de la Eurovision 2013 (unele dintre ele având loc după 8 martie). În acelaşi context remarcăm faptul că pe data de 27 martie 2012 pe pagina de start a site-ului www.trm.md este afişat un banner care nu poate rămâne neobservat, cu sigla Eurovision 2013: Lista interpreţilor şi a pieselor care vor concura în etapele finale. Aceasta în condiţiile în care cele două semifinale şi finala erau evenimente consumate (finala a avut loc pe 16 martie). 

În cadrul categoriei TV, subdiviziunea Prezentatori TV nu este actualizată. De exemplu, despre Vitalie Guţu portalul ne spune că „este prezentator al programului informativ „Mesager” de la ora 19.00, la postul Moldova 1. În echipa Departamentului Ştiri şi Dezbateri se află de mai bine de un an”. Nu este clar când a fost scrisă informaţia, de când trebuie să numărăm anul, şi nu este menţionat faptul că Vitalie Guţu a fost ales în funcţia de Director al Departamentului sus-numit. De asemenea, informaţia despre prezentatorii TV nu are o structură similară (la unii sunt menţionate studiile şi distincţiile, la alţii hobby-urile), iar pozele au dimensiuni diferite, elemente pe care le plasăm la capitolul carenţe. Aceleaşi observaţii sunt valabile şi pentru subdiviziunea Emisiuni de la rubrica TV. În plus, dacă emisiunea Ştiri pozitive e pusă pe post de pe 2 martie, pe 20 martie ar trebui să existe informaţie cu referire la autorii şi formatul emisiunii. La subdiviziunea Program TV Moldova 1 salutabile sunt detaliile postate împreună cu denumirea emisiunii/filmului/ştirilor, menţionarea publicităţii, a promo-urilor, rubricii Meteo, a realizatorilor sau a ţării de origine a filmelor. 

Categoria Radio diferă în partea de sus şi cea de jos a paginii de start. Pe cea de jos găsim subdiviziunile Moldova Actualităţi, Moldova Muzical şi Moldova Tineret. Moldova Actualităţi conţine informaţie despre: emisiunile de la acest canal (deşi informaţia este ceva mai bine structurată decât la TV, deranjează apariţiile haotice ale pozelor în dreptul anumitor emisiuni, şi lipsa lor în cazul majorităţii); arhiva emisiunilor (care, de fapt, este haotică şi sporadică, iar în unele cazuri lipseşte cu desăvârşire – este cazul emisiunilor Scutul Patriei, Moldova muzicală, Melodii de altădată, etc.); prezentatori (informaţia nu are o structură unificată de prezentare a moderatorilor emisiunilor); frecvenţe; program (care conţine detalii despre fiecare produs) şi Radio online, care oferă transmisiuni în direct ale emisiunilor canalului. Prezenţa rubricii virtuale este salutabilă în condiţiile în care eterul şi transmisiunile online lărgesc accesul universal la produsele audio. În continuare, subdiviziunea Moldova Muzical prezintă canalul Radio Moldova Muzical, care poate fi ascultate doar online conţine, spre deosebire de Actualităţi, şi o scurtă prezentare inserată cu denumirea Despre noi. Totuşi, aceasta este plasată ilogic, după subdiviziunea Emisiuni. Aceasta, la rândul ei, nu este completă, două din patru elemente fiind goale. La compartimentul Program a fost „lipită” grila de emisie aprobată de CO, iar la Radio online apare, pe fundalul muzical, imaginea video a studioului (cu sau fără moderator în interiorul acestuia). 

Subdiviziunea Moldova Tineret prezintă canalul Radio Moldova Tineret, cu şase rubrici. Prima, intitulată Echipa, reprezintă o colecţie de fotografii ale colaboratorilor canalului. Originalitatea ideii este umbrită de caracterul neuniform al explicaţiilor pozelor, dimensiunile diferite ale acestora, dar şi prezenţa informaţiei neactualizate. La compartimentul Despre noi aşteptăm să citim despre RMT, iar pe pagină sunt postate o poză cu echipa şi mai multe informaţii legate de activitatea canalului. În fond, rubricile Echipa şi Despre noi dublează informaţia. Este recomabdabilă, în acest sens, fie unificarea celor două rubrici, fie completarea lor cu informaţie corespunzătoare denumirii. Rubrica Emisiuni conţine arhiva unei singure emisiuni din patru menţionate. Ca şi RMA, RMT conţine rubricile Frecvenţe şi Program, care este la fel de detaliat şi explicit. Prezentarea canalului se încheie pe www.trm.md cu Ascultă LIVE, care oferă transmisiuni în direct din studiou.
La accesarea categoriei Radio în partea de sus a paginii de start, pe lângă subdiviziunile menţionate descoperim altele două, inexistente în partea de jos a paginii. Este vorba despre subdiviziunea Teatrul Radiofonic, la care, de pe 1 ianuarie 2013 până pe 30 martie 2013 – 54 de spectacole, ultima postare datând cu 27 martie. În condiţiile în care anul 2013 a fost numit Anul Teatrului Radiofonic, recomandabil ar fi ca această subdiviziune să fie mai uşor de accesat, inclusiv din partea de jos a paginii de start. Cea de-a doua subdiviziune prezentă doar în partea de sus a meniului este Moldova Internaţional, şi conţine informaţii cu referire la postul Radio Moldova Internaţional. De fapt, pe pagină este postat un anunţ în Engleză, Franceză, Spaniolă, Rusă şi Română despre decizia Consiliului de Observatori de a reorganiza serviciul RMI.  

În contextul celor relatate cu referire la categoria Radio, este recomandabil, de asemenea, ca subdiviziunile care prezintă canalele Radio Moldova să fie unificate (de exemplu, rubrica Despre noi să fie prezentă peste tot, sau să fie scoasă de peste tot; rubrica ce duce spre transmisiunile online să aibă aceeaşi denumire). De asemenea, butoanele pentru categoriile Ştiri, TV, Radio, Digest şi Teleradio-Moldova nu sunt active în partea de jos a paginii de start, ele putând fi accesate doar din partea de sus, de două ori (diferenţa dintre cele două moduri de accesare constând în rubricile care se deschid la click-are).      
Site-ul www.trm.md este completat de categoria Digest, care încorporează 7 subdiviziuni: Raft (conţine informaţii despre cărţi şi noutăţi din acest domeniu. Cea mai recentă ştire a fost postată pe 11 martie 2013); Sănătate (conţine informaţii utile despre alimente, reţete, diete, etc. Cea mai recentă ştire datează cu 27 martie 2013); Monden (cu ştiri despre actori, artişti, concerte, etc. Cea mai recentă ştire – 29 martie 2013); Vacanţe (cu informaţii utile despre destinaţiile turistice. Ultima postare – 28 martie 2013); Inedit (cu ştiri „deocheate”. Cea mai recentă ştire – 28 martie 2013); Carieră (cu informaţii despre şomaj, locuri de muncă, etc. ultima postare datează cu 21 martie 2013) şi Afiş (conţine anunţuri despre evenimente culturale. Ultima actualizare – 15 februarie 2013). În mod inexplicabil, pagina se deschide cu subdiviziunea Inedit. 

Ultima categorie pe care o găsim pe site-ul www.trm.md se numeşte Teleradio-Moldova în partea de jos a paginii şi TRM în partea de sus. În partea de jos sunt scoase în evidenţă 5 subdiviziuni: Despre noi, Consiliul de Observatori, Departamentul Publicitate Marketing, Muzeu virtual şi Contacte. Una dintre acestea, Muzeu virtual, nu apare la accesarea părţii de sus a paginii. Făcând click pe aceasta, găsim sintagma ÎN CURÂND! Este greu să înţelegem astfel esenţa acestei subdiviziuni şi plasarea ei pe prima pagină. Varianta categoriei TRM (accesibilă cu acelşi conţinut în acdrul subdiviziunii Despre noi din partea de jos a paginii) este cea mai „bogată” în subdiviziuni dintre toate. În partea dreaptă observăm un meniu din 11 elemente principale şi alte 17 subdiviziuni care le completează pe acestea. La subdiviziunea Despre noi, în care este prezentată în linii mari IPNA Compania „Teleradio-Moldova” există 7 rubrici: Istoric (conţine informaţii despre apariţia radiodifuzorului pe teritoriul actual al Republicii Moldova, precum şi lista Preşedinţilor de la începuturi până în prezent); Structură (cuprinde Organigrama Companiei, Radio şi TV); Documente (unde sunt plasate 12 cele mai importante documente elaborate de Companie); Legislaţie (cuprinde actele naţionale şi internaţionale care reglementează activitatea radiodifuzorilor); Caiet de sarcini (conţine 4 Caiete de sarcini ale Companiei pentru anii 2010, 2011, 2012 şi 2013); Raport de activitate (conţine 3 Rapoarte de activitate pentru anii 2009, 2010 şi 2011) şi Declaraţii de interese personale (conţine declaraţiile privind veniturile Preşedintelui IPNA şi a 6 membri ai Consiliului de Observatori). Subdiviziunea Televiziune, care prezintă TV Moldova 1, are 4 rubrici: Istoric (conţine date despre dezvoltarea televiziunii naţionale şi lista Directorilor); Concurs Director TV (conţine informaţii despre concursul pentru suplinirea postului de Director TV din 14 decembrie 2012); Echipa (reprezintă o listă cu toţi colaboratorii TV care au primit distincţii de stat) şi Muzeul Televiziunii Moldova 1 (conţine poze din diferite etape ale dezvoltării televiziunii). În acest context, considerăm inutilă păstrarea rubricii Concurs Director TV la 3 luni de la consumarea evenimentului. Dacă importanţa acestor informaţii este cu adevărat mare, ele pot fi transferate în Arhivă sau integrate în alt compartiment. De asemenea, sugerăm ca la categoria Legislaţie să fie adăugate documente importante pentru Companie (de exemplu, Directiva europeană 89/552/CEE privind promovarea operelor audiovizuale europene şi a producţiilor independente), iar la categoria Echipa să fie prezentată echipa care constituie televiziunea publică.   

Următoarea subdiviziune se intitulează Consiliu de Observatori care prezintă forul suprem al IPNA, cu 5 rubrici: Componenţă (conţine pozele şi CV-urile a 7 din cei 9 membri ai CO); Regulamente (conţine un şir de documente importante pentru CO, adoptate de acesta); Hotărâri (conţine deciziile CO, inclusiv cele abrogate, pentru anii 2007-2013); Procese verbale (conţine procesele verbale ale şedinţele CO pentru anii 2007-2013) şi Şedinţe (conţine ordinea de zi a şedinţelor CO). La acest capitol, pentru facilitarea accesului la anumite documente ale CO, ar fi recomandabil ca Hotărârile şi Procesele verbale să fie unificate în aceeaşi rubrică, în aşa fel încât să fie clar câte Hotărâri constituie obiectul unui proces verbal. De asemenea, nu este clar de ce subdiviziunea Consiliul de Observatori este plasată între Televiziune şi Radiodifuziune, în condiţiile în care CO este superior ambelor structuri.    

Subdiviziunea Radiodifuziune cuprinde o scurtă prezentare a Radio Moldova şi nu are rubrici. În acest context, este recomandabilă fie dezvoltarea informaţiei, fie încorporarea ei în altă categorie. De asemenea, denumirea de Radiodifuziune nu se regăseşte în altă parte pe site, peste tot fiind utilizată cea de Radio. Pentru claritate şi facilitarea înţelegerii de către toţi consumatorii de informaţie, este cazul ca aceste denumiri să fie unificate.

 Departamentul Publicitate Marketing este o altă subdiviziune a categoriei TRM, şi conţine lista angajaţilor în acest departament cu datele de contact şi o foarte scurtă prezentare a activităţilor acestuia. Subdiviziunea dată are o singură rubrică – Oferte comerciale, cu două oferte de plasare a publicităţii. Deşi nu constituie obiectul prezentului studiu de caz, menţionăm aspectul lingvistic neîngrijit observat în cadrul respectivei subdiviziuni (de exemplu, sintagma Activităţi de Bază, cuvântul bază scris cu majusculă sau redactor coordinator în loc de coordonator). O altă subdiviziune cu o singură rubrică se numeşte Transparenţă decizională (unde este plasat proiectul Statutului IPNA). La subdiviziunea Comunicate sunt plasate comunicatele de presă ale IPNA, ultimul fiind dat pe 1 martie 2013. Nedumerirea, la acest capitol, constă în faptul că pe 30 martie la rubrica respectivă nu găsim un comunicat cu privire la rezultatele preselecţiei naţionale pentru concursul Eurovision 2013, ultimul referindu-se la acreditarea jurnaliştilor pentru acest eveniment.

Ultimele 5 subdiviziuni nu au rubrici. Prima, Parteneri, prezintă radiodifuzorii sau instituţiile de profil cu care IPNA a semnat acorduri de colaborare. A doua, Proiecte, trece în revistă trainingurile şi atelierele de lucru cu participarea angajaţilor Companiei. În acest context, denumirea rubricii nu corespunde conţinutului ei, proiect însemnând, conform DEX-ului, „un plan sau intenţie de a întreprinde ceva, de a organiza, de a face un lucru”, iar atelierele de lucru şi trainingurile sunt activităţi la care au participat angajaţii IPNA. A treia, Achiziţii, cuprinde anunţurile cu privire la intenţiile instituţiei de achiziţionare a bunurilor şi serviciilor, precum şi a licitaţiilor organizate în acest sens. A patra, Posturi scoase la concurs, conţine lista cu toate posturile cândva sau actualmente vacante din cadrul Companiei (cea mai veche postare datează cu 29 august 2012, iar cea mai nouă cu 15 februarie 2013). În felul cum este prezentată informaţia în această subdiviziune, se creează impresia că toate posturile sunt încă vacante şi se poate aplica pentru suplinirea lor. Logic ar fi ca cele pentru care s-au făcut angajările să fie scoase de pe site. A cincea, şi ultima subdiviziune la acest capitol este intitulată Contacte, şi prezintă numerele de telefon, fax, şi uneori e-mail ale CO, Preşedintelui, administraţiei TV şi Radio, precum şi ale departamentelor. Remarcăm, în acest context, că pe data de 10 martie 2013, numele Preşedintelui Consiliului de Observatori nu era schimbat (în condiţiile în care forul are un alt Preşedinte din 26.12.2012), iar pe 30 martie 2013, în această listă nu am găsit un număr de telefon, fax şi/sau e-mail al Radio Moldova Tineret. În mod logic, la Televiziune, departamentul Programe şi planificare TV ar trebui să apară primul în listă, şi apoi Ştiri şi dezbateri. La Radio, este necesară actualizarea informaţiei privind contactele departamentelor. În plus, lipsa, în majoritatea cazurilor, a adreselor de e-mail, este inexplicabilă şi inadmisibilă în epoca tehnologiilor informaţionale. De asemenea, sugerăm afişarea numărului de vizualizări şi accesări ale site-ului www.trm.md pe pagina de start, precum şi crearea unui forum general. 
c) Radio Moldova Tineret

Fixat ca obiectiv de atins până pe 1 ianuarie 2011 (Direcţiile de dezvoltare strategică 2010-2015),  Radio Moldova Tineret (RMT) obţine de la CCA, după câteva încercări, două frecvenţe care sunt active (pentru Bălţi - frecvenţa 99,4 FM, activă din 30 octombrie 2012; şi Varniţa - frecvenţa 95,4 FM, activă din 1 februarie 2013), precum şi trei frecvenţe (obţinute pe 11 septembrie 2012) care nu sunt deocamdată active (Nisporeni - 103,8 FM, Copanca - 103,6 FM şi Sărata Galbenă - 107,1). Potrivit şefului serviciului RMT, au fost trimise 4 mesaje către ÎS. Radiocomunicaţii privitor la activarea frecvenţelor. Ultimul răspuns, din 3 primite, datează cu 21 martie 2013. În el se menţionează: „În ceea ce priveşte difuzarea programului RMT în celellate localităţi, ÎS.Radiocomunicaţii a înaintat o adresare către unii operatori care au infrastructura pentru instalarea emiţătoarelor RD. Actualmente, ÎS.Radiocomunicaţii este în aşteptarea ofertelor. Sperăm că ofertele prezentate ne vor da posibilitate de a realiza proiectul menţionat în termeni cât mai restrânşi. Despre mersul realizării proiectului menţionat vă vom informa suplimentar.” Aşadar, nu este clar când vor fi activate cele trei frecvenţe.
Postul a fost lansat pe 30 octombrie 2012, şi poate fi urmărit online pe www.trm.md.  RMT emite non-stop, 100% în limba română. În 2 luni ale anului 2012 a înregistrat un volum de emisie de 1506 ore, dintre care 1331,08 ore au constituit-o emisia originală. Postul îşi propune să ofere o oglindire echidistantă şi echilibrată a activităţilor din domeniul politic, economic, social şi cultural al Republicii Moldova care vizează viaţa tinerilor, precum şi să încurajeze ascultătorii tineri să-şi formeze opinii personale într-un mod liber. Începând cu 30 octombrie 2012 activitatea RMT s-a axat pe următoarele segmente: elaborarea şi realizarea conceptelor de slogane, rubrici, programe în direct, retransmiterea unor cicluri de emisiuni difuzate la RMA, precum şi câteva campanii de promovare a postului şi a tinerilor de succes. De asemenea, echipa RMT a participat la două training-uri susţinute de formatorii Deutsche Welle. Actualmente, în subdiviziune sunt angajate 3 persoane, aşa cum prevede schema de încadrare: un şef serviciu programe şi doi redactori – programatori. Acestea au program obişnuit de lucru (8 ore) şi Fişe de post. Ceilalţi colaboratori (în număr de 15) sunt remuneraţi în bază de onorariu, conform tarifului stabilit pentru toţi colaboratorii Radio Moldova neangajaţi (per emisiune, rubrică, material, scenariu etc.), iar unele activităţi sunt realizate în bază de voluntariat (în special cele ce vizează promovarea RMT şi prezenţa postului de radio pe reţelele de socializare). Remarcabil este faptul că, din cei 5 reporteri/autori de rubrici, unul este la Cluj şi unul la Londra. Emisiunile RMT sunt în direct iar rubricile -  înregistrate. 
Echipa Radio Moldova Tineret se întruneşte în şedinţe de programare şi de analiză (luni şi vineri), iar sarcinile nu sunt repartizate strict. Colaborarea, spiritul de echipă şi responsabilitatea fiecăruia decid în acest sens în cadrul redacţiei. Pentru o comunicare mai eficientă, pe lângă e-mail, colaboratorii au creat un grup închis pe reţeaua de socializare Facebook (http://www.facebook.com/radiomoldovatineret), unde sunt postate anunţuri importante pentru membrii redacţiei, sunt promovate emisiunile, rubricile, dar şi unele concursuri ale postului. De această pagină au grijă toţi colaboratorii, şi nu o administrează o persoană specială, ceea ce ar fi, de altfel, recomandabil. Pentru lunile martie, aprilie şi mai 2013, RMT preconizează lansarea câtorva rubrici şi emisiuni noi. 

In Caietul de sarcini pentru anul 2011, era prevazut ca serviciul Radio Moldova Tineret „va fi implementat cu surse financiare modeste: minimum de personal (18 unităţi suplimentare)...”. Actualmente, dupa cum am mentionat, serviciul are 3 persoane angajate si, deci, cu responsabilitati corespunzatoare depline. In acest context, recomandarea tine de necesitatea completarii echipei de angajati care sa poata dezvolta serviciul in maniera in care a fost conceput/planificat.

Radio Moldova Tineret ar avea mai mult de câştigat dacă nu ar ignora site-ul oficial al IPNA, www.trm.md. Promovarea în emisie şi pe Facebook este salutabilă şi utilă, dar site-ul oferă şi el acces la publicul larg şi constituie o oportunitate suplimentara de promovare. În acest sens, este recomabdabil ca emisiunile anunţate în subdiviziunea portalului (Lume liberă, Liberalizare, Forţa Junimii şi Liberi după ore) să fie plasate pe site. De asemenea, este necesară prezenţa contactelor canalului la subdiviziunea cu acelaşi nume.
d) Serviciul Sport Radio/TV
Ţinându-se cont de prezenţa modestă a tematicii sportive la TV Moldova 1 şi  necesitatea sporirii volumului programelor sportive până la 10%  din totalul orelor de emisie, dar şi de evenimentele de amploare (Codul Audiovizualului al Republicii Moldova descifrează, în acest sens, termenul de „evenimente de importanţă majoră”, p.4) care au avut loc pe parcursul anului – Campionatul european de fotbal şi Jocurile Olimpice de la Londra, a fost reformulată  concepţia de  prezentare a sportului la televiziune. În acest scop a fost creată o nouă structură unificată - Direcţia (Programe Sportive) Sport Radio/TV, menită să răspundă la provocările timpului prin implementarea unei politici de convergenţă şi de suport reciproc în realizarea programelor sportive de radio şi televiziune. Constituirea Direcţiei s-a produs de jure spre sfârşitul anului 2012. În acest sens, chiar dacă instituirea acestui Serviciu corespunde Caietului de sarcini, unificarea subdiviziunii Radio şi TV nu este pe deplin justificată. Chiar dacă a fost creat un serviciu comun Radio/TV proiectul Raportului de activitate aduce fapte concludente care au depăşit aşteptările, atâta doar că....la TV. Se pare, Radio Moldova a nimerit, în acest sens, în situaţia Cenuşăresei. Pentru că proiectul Raportului nu se referă la Radio rămâne doar să presupunem că serviciul comun ca şi rezultat a urmat practica serviciului comun ”Обьединённая редакция информации Радио/ТВ, creat în anii ”80 ai secolului trecut.    

e) Secţia On Air Promo
Una dintre priorităţile politicilor de programe la TV Moldova 1 în 2012 a fost promovarea mai eficientă a serviciilor şi produselor TV Moldova 1 şi ale IPNA Compania “Teleradio-Moldova”. Prin crearea secţiei On Air Promo a fost dinamizată emisia spoturilor promoţionale create, a genericelor, burtierelor. A fost unificat stilul canalului (durată, caractere, efecte, parametri tehnici video pentru promo-uri); a fost realizată burtiera “Urmează” şi rubrica ”Promo-Film”. Despre transmisiunile cu diferite ocazii, festivaluri, concursuri internaţionale, evenimente speciale, concerte, evenimente create de Televiziune şi Radio, campanii, maratoane, evenimente sportive de anvergură etc, telespectatorii au aflat din promo-urile realizare de echipa On Air Promo. De asemenea, activităţile angajaţilor Secţiei s-au axat pe promovarea imaginii televiziunii şi a prezentatorilor, precum şi pe producerea fillerelor. Activităţile Secţiei constituie, totodată, reacţia la un raport de monitorizare al APEL, din anul 2011, al emisiunii „Bună dimineaţa”, în care se conţinea şi recomandarea de a diversifica şi a multiplica modalităţile de promovare a produselor TV (a se vedea Raportul de monitorizare pe perioada 1-30 iunie 2011 disponibil pe www.apel.md).
III. Constatări şi recomandări generale  
În urma monitorizării şi analizei derulării reformelor iniţiate la IPNA Compania „Teleradio-Moldova” pe segmentul realizării prevederilor Caietului de sarcini şi a funcţionării subdiviziunilor formate în contextul reformei structural-instituţionale, constatăm şi recomandăm următoarele:  

· În cea mai mare parte, IPNA Compania “Teleradio-Moldova” a realizat sarcinile fixate pentru anul 2012. Totuşi, există prevederi importante care nu au fost îndeplinite sau au un grad parţial de realizare, ceea ce încetineşte ritmul reformelor. De asemenea, un şir de activităţi neplanificate au umplut agenda angajaţilor radiodifuzorului public. Prin urmare, este recomandabil ca activităţile angajaţilor IPNA să fie focusate prioritar pe prevederile Caietului de sarcini;
· Caietul de sarcini serveşte drept temei pentru exercitarea controlului public asupra activităţii IPNA Compania „Teleradio-Moldova”. Prin urmare, acesta trebuie să conţină obiective măsurabile, uşor de verificat din partea publicului;
· Grosso modo, prevederile Caietului de sarcini corespund stipulărilor Direcţiilor strategice de dezvoltare pentru anii 2010-2015. Totuşi, unele dintre ele se realizează depăşind termenele prevăzute pentru implementare (de exemplu, lansarea Radio Moldova Tineret, digitalizarea sau implementarea noului sistem de salarizare incluzând bonusurile). În acest context, IPNA Compania ”Teleradio-Moldova”, în viitorii 3 ani, urmează să se focuseze pe stipulările esenţiale din Direcţiile strategice, să asigure implementarea acestora, şi, totodată, să realizeze reformele asumate. Realizarea activităţilor străine Caietului de sarcini şi/sau Direcţiilor strategice de dezvoltare, poate suspecta Compania de abuzuri şi lasă loc pentru interpretări; 
· Proiectul Raportului anual de activitate al IPNA Compania „Teleradio-Moldova” nu cuprinde răspunsurile referitoare la toate prevederile Caietului de sarcini. Este un document greu de citit, voluminos, cu multe repetări şi inexactităţi, dar şi cu detalii inutile, care depăşesc stipulările Caietului de sarcini sau ale Direcţiilor strategice de dezvoltare, cu multe erori lingvistice. Pentru facilitarea înţelegerii de către contribuabili a modului în care au fost utilizaţi banii publici, dar şi pentru sporirea calităţii Raportului de activitate, sugerăm ca darea de seamă anuală să fie făcută urmând logica şi consecutivitatea prevederilor Caietului de sarcini. O atare structură ar elimina pericolul omiterilor nedorite şi repetărilor inutile;
· IPNA Compania „Teleradio-Moldova” a renunţat la ideea instituirii Serviciului Ombudsmanului, deşi în anul 2011 părea destul de realistă. Chiar dacă părţile implicate în dezbateri nu s-au declarat împotriva instituirii acestui Serviciu, nici nu au acţionat corespunzător. În acest sens, recomandăm ca IPNA Compania „Teleradio-Moldova” să revină la ideea instituirii Serviciului Ombudsmanului, fapt ce i-ar oferi mai multă deschidere şi transparenţă. Un serviciu al Ombudsmanului în cadrul IPNA ar crea o legătură mai strânsă a radiodifuzorului cu publicul, şi ar fi o acţiune de pionerat în domeniul mass-media din ţară, ceea ce ar transforma Compania în instituţie de referinţă pe acest segment;  

· În anul 2012 IPNA Compania „Teleradio-Moldova” nu a reuşit să fortifice suficient relaţia cu producătorii independenţi autohtoni, cota produselor achiziţionate şi/sau coproduse la TV fiind cu mult sub cea prevăzută în Caietul de sarcini. Prin această carenţă, instituţia a pierdut o oportunitate de a-şi fortifica independenţa editorială şi de a diversifica produsul oferit. Pentru anii următori respectivului segment ar fi indicat să i se acorde o atenţie sporită prin dezvoltarea parteneriatelor reciproc avantajoase dintre Companie şi producătorii independenţi autohtoni. De asemenea, acceptarea unui număr mare de produse donate, doar pentru a acoperi volumul de emisie, nu ar trebui să constituie o regulă pentru radiodifuzorul public naţional. În aceeaşi ordine de idei, este recomandabil ca majorarea cotei achiziţiilor şi coproducţiilor să nu se producă pe contul parteneriatului cu instituţiile de stat;

· Serviciul dezvoltare strategică al IPNA Compania „Teleradio-Moldova” are o importanţă vitală pentru instituţie, dar activează având un număr insuficient de angajaţi. Pentru sporirea calităţii muncii, dar şi pentru dezvoltarea corespunzătoare a Serviciului, considerăm că trebuie revăzută politica de cadre. Compania va avea de câştigat dacă va fortifica potenţialul acestei subdiviziuni;
· Departamentul Multimedia al IPNA Compania „Teleradio-Moldova” încearcă să răspundă necesităţii epocii în care se dezvoltă mass-media, când succesul şi ratingul se măsoară în capacitatea de a oferi publicului un produs integrat. În condiţiile în care concurenţa este din ce în ce mai accerbă pe acest segment, Departamentul urmează să fortifice cel puţin 3 elemente: promptitudinea, calitatea produsului integrat (inclusiv din punct de vedere lingvistic) şi actualizarea la timp a componentelor site-ului www.trm.md; 
· Unul dintre obiectivele Caietului de sarcini pentru anul 2012 viza “dezvoltarea noului post – Radio Moldova Tineret”, crearea lui fiind planificată în Caietul de sarcini pentru 2011. Postul a fost lansat pe 30 octombrie 2012. În activitatea de mai departe ar fi recomandabil ca Serviciul sa-si completeze echipa cu numarul necesar de angajati; sa-si extinda emisia prin activarea frecventelor obtinute; să-şi promoveze mai mult produsele, inclusiv pe site-ul Companiei;

· Către finele anului 2012 a fost creat serviciul comun Sport Radio/TV menit să asigure convergenţa şi suportul reciproc în realizarea programelor sportive de radio şi televiziune. Recomandabilă, în acest sens, ar fi monitorizarea activităţii serviciului comun, care să scoată în vileag atât prezenţa tematicii sportive la TV Moldova1, cât şi, mai ales la Radio Moldova; 

· Secţia On Air Promo şi-a început activitatea în 2012 şi a contribuit la pomovarea produselor TV Moldova 1 şi ale IPNA. În acest context, recomandabil ar fi ca subdiviziunea să producă fillere cu o prezenţă constantă, şi nu una ocazională;  

· În Caietul de sarcini pentru anul 2012 sunt fixate obiective generale, nemăsurabile, fapt care îngreunează judecata modului în care sunt sau nu realizate. De asemenea, sunt obiective care nu au acoperire financiară exactă, fapt care face dificilă urmărirea modului în care sunt cheltuiţi banii publici. Nu în ultimul rând, în proiectul Raportului de activitate sunt prezentate realizări ale unor obiective neplanificate, neprevăzute de Direcţiile strategice de dezvoltare, care nu permit a urmări din ce surse sunt realizate, şi în plus, oferă posibilitatea interpretărilor voit/nevoit eronate din partea publicului. În acest sens, sugerăm constituirea unui fond rerezervă pentru situaţii neprevăzute.   

